morbile - 1\nSARAJEVO - Na području Kantona Sarajevo od 18. januara do danas od morbila je oboljelo 864 lica, od kojih 797 nije bilo vakcinisano, podaci su Zavoda za javno zdravstvo ovog kantona.\n03. 08. 2019 13:42\n02. 08. 2019 09:37\nSARAJEVO - Federacija BiH (FBiH) proteklih nekoliko mjeseci borila se sa najvećom epidemijom morbila od okončanja rata u BiH, a Zavodu za javno zdravstvo FBiH od početka godine do avgusta prijavljena su 1.304 slučaja oboljelih.\nU Sarajevu za šest mjeseci 856 oboljelih od morbila\n27. 07. 2019 15:33\nSARAJEVO - Na području Kantona Sarajevo od 18. januara do 26. jula od morbila je oboljelo 856 lica, od kojih 789 nije bilo vakcinisano, kod 34 status je nepoznat, dok je kod 25 riječ o nepotpunoj vakcinaciji, podaci su Zavoda za javno zdravstvo ovog kantona.\n18. 05. 2019 13:48\nISTOČNO SARAJEVO - U bolnici "Srbija" u Istočom Sarajevu od danas su zabranjene posjete zbog nepovoljne epidemiološke situacije u okolini i povećanog broja pacijenata kod kojih je dijagnostikovano da boluju od morbila, saopšteno je iz ove zdravstvene ustanove.\n25. 04. 2019 13:56\n02. 04. 2019 19:00\nSANSKI MOST - Registrovani su prvi slučajevi oboljelih od morbila u Sanskom Mostu, a radi se o troje malodobne djece, među kojima i jedna beba, potvrdila je Elvira Serdarević, pedijatrica u Domu zdravlja.\nEpidemija morbila u Njujorku\n28. 03. 2019 08:34\nNJUJORK - U jednom okrugu američke države Njujork proglašeno je vanredno stanje zbog jedne od najvećih epidemija morbila u poslednjih nekoliko decenija.


Odbijena žalba, Ismailov ostaje u pritvoru\nIsmailova Rusija potražuje zbog sumnje da je organizovao ubistva dvojice preduzetnika u Moskvi Vladimira Savkina i Jurija Brileva.\n7188 pregleda\t44 reakcija\t7 komentar(a)\nVijeće podgoričkog Višeg suda odbilo je žalbu na rješenje kojim je sudija za istragu odredio ekstradicioni pritvor Telmanu Ismailovu, potvrdila je Vijestima portparolka tog suda Aida Muzurović.\nŽalbu na odluku sudije za istragu Višeg suda u Podgorici Vladimira Novovića, prije četiri dana podnio je Ismailov branilac, advokat Miloš Vuksanović. Milijarder iz Azerbejdžana uhapšen po potjernici Interpola Moskva na saslušanju je tvrdio da nema nikakve veze s dvostrukim ubistvom dvojice privrednika u Moskvi i da je potjernica raspisana za njim proizvod političkog i ekonomskog progona ruskih vlasti.\nOn je to rekao pred sudijom za istragu Višeg suda u Podgorici Vladimirom Novovićem, koji mu je odredio ekstradicioni pritvor zbog opasnosti od bjekstva.\n"Opasnost od bjekstva proizilazi iz same činjenice da je za okrivljenim već duže vrijeme raspisana međunarodna potjernica za krivično djelo ubistvo, za koje je prema krivičnom zakoniku Ruske Federacije propisana doživotna kazna zatvora, a radi se o licu koje ima veliki broj međunarodnih poslovnih kontakata koje bi mogao da iskoristi za pomoć u skrivanju i koje nema opravdanog interesa da ostane u Crnoj Gori", piše u obrazloženju odluke.\n"Pritvor po ovom osnovu može trajati do izručenja, na osnovu zahtjeva pravosudnih organa države Ruske Federacije, a najduže šest mjeseci, a nakon toga može biti produžen još dva mjeseca, na obrazloženi prijedlog države molilje. O ovom pritvoru obavijestiće se diplomatskim putem Ruska Federacija”, piše u obrazloženju.\nNavodi se da će od države koja traži Ismailova tražiti da podnese molbu za izdavanje pritvorenog lica:\n”Ako ta molba ne bude podnesena u roku od 18 dana od pritvaranja, ili najduže 40 dana od pritvaranja, pritvorenik će biti pušten na slobodu”.\nZabranjeno je preuzimati fotografije bez dozvole redakcije "Vijesti".\nTelman IsmailovViši sud PodgoricaAida MuzurovićMiloš VuksanovićVladimir Novović\n22.05. 07:50 h\t34176\n22.05. 07:15 h\t32806\n22.05. 07:30 h\t32529\n22.05. 10:06 h\t30338\n21.05. 19:54 h\t24616


Borilacki sportovi: PRIPREME TIMA "DRAGON" - GLAS OPOVA\nBorilacki sportovi: PRIPREME TIMA “DRAGON”\nPRIPREME TIMA “DRAGON”\nSefkerin, 22. Mart.2014\nDanas su počele pripreme za predstojeće Prvenstvo Evrope u kung fu borbama koje se održava u Bukureštu,u Rumuniji maja ove godine. U pripremi kluba “Dragon” Sefkerin učestvuje šest seniorskih takmičara po težinskim kategorijama : Nikola Stankov,Aleksandar Đurišić,Milenko Božić,Siniša Bjesnović,Milica Stajić i Jasna Milosavljević.\nZa učestvovanje na ovom prvenstvu za sada je sigurno mesto obezbedio Nikola Stankov,osvajanjem titule šampiona iz prethodne godine u svojoj kategoriji. Ostali borci učestvuju na izbornom prvenstvu za reprezentaciju koje se održava pre odlaska u Rumuniju,kao i izborom takmičarske komisije Srpskog Kung Fu Vušu Saveza.Ove pripreme su provera fizičke i tehničke spremnosti za sva prvenstva koja su u programu takmičarskog kalendara za kung fu i kik boks prvenstva u ovoj godini na kojima će učestvovati takmičari kluba “Dragon”.\nInspekcija za zaštitu životne sredine: 22. MART – SVETSKI DAN VODA\nFudbal – Vojvođanska liga istok: KATASTROFA BORCA U ADORJANU\nOctober 20, 2021, 12:39


Kompanija EY je bronzani sponzor konferencije OIE Srbija 2021 - OIE\nKompanija EY je bronzani sponzor konferencije OIE Srbija 2021\nEY je globalni lider u pružanju usluga revizije, poreskog savetovanja, poslovnog savetovanja i IT savetovanja, i podrške pri poslovnim transakcijama. Cilj kompanije je da pozitivno utiče kako na poslovanje tržišta, tako i na društvo u celini. Izdvajaju se po tome što pomažu zaposlenima, klijentima i zajednicama u stvaranju i implementaciji inovativnih digitalnih rešenja i pružaju im mogućnost da ostvare svoj pun potencijal.\nKombinujući tehnološka i poslovna znanja i veštine, koje poseduju članovi njihovog tima, stečena višegodišnjim iskustvom u radu na internacionalnim projektima, u mogućnosti su da klijentima ponude celovita rešenja u oblasti online korisničkog iskustva, kako B2B tako i B2C oblastima koje su posebno dobile na značaju tokom COVID-19 perioda.\nŠirom sveta, više od 300 hiljada zaposlenih dele zajedničke vrednosti kao i potpunu posvećenost stvaranju boljeg poslovnog okruženja. Danas, sa više od 400 vrhunskih eksperata u Srbiji, Bosni i Hercegovini i Crnoj Gori, EY poseduje ključne veštine i iskustvo koje je neophodno da svojim klijentima iz Srbije i drugih zemalja regiona obezbedi vrhunski nivo usluge. Njihove reference uključuju veliki broj kompanija, organizacija i finansijskih institucija – od velikih multinacionalnih korporacija do lokalnih firmi u usponu i stranih investitora koji žele da uspostave operacije u Srbiji.\nViše o poslovanju kompanije EY u Republici Srbiji možete saznati na webstranici.


Ova animirana reklama prikazuje orangutana koji upada u sobu jedne devojčice, a njoj nije jasno zbog čega, iritira joj što dira njene stvari, nervira je što pravi haos. Pokušava da ga izbaci iz sobe, ali onda se suočava sa surovom istinom...\nPriča o devojčici i majmunu treba da podigne ekološku svest cele planete, da skrene pažnju na uništavanje prirodnih staništa orangutana, pa i svih drugih živih bića, ali i da ohrabri čoveka da pokuša da popravi situaciju dok nije prekasno. Nije jasno zašto je ova reklama dobila zabranu prikazivanja, verovatno zato što istina boli.\nA istina je da je sudbina orangutana već neko vreme zabrinjavajuća, zbog pohlepe čoveka. Inače stanovnici tropskih kišnih šuma, danas žive samo na Borneu i Sumatri, a prema podacima koje je iznelo udruženje za zaštitu orangutana na Borneu, u poslednjih 30 godina populacija orangutana pala je za gotovo 50%. Stručnjaci smatraju da bi moglo da se desi da za 10 godina orangutani u potpunosti nestanu s lica Zemlje.\nBorneo postaje svetski centar proizvodnje palminog ulja pa osim što se uništavaju prirodna staništa, industrijski otpad zagađuje vodu. Zbog seče tropskih stabala nestaju kišne šume, a ukoliko se stabla ne seku, onda se pale šume da bi se napravilo mesta za plantaže i da bi se zadovoljila sve veća potražnja za palminim uljem u svetu.


Zdravstvene ustanove dobijaju dodatnu pomoć u vidu 100 koncentratora kiseonika koji su stigli u Srbiju kao deo paketa pomoći Evropske unije. Ovi koncentratori su namenjeni terapiji kiseonikom u bolničkom lečenju, kako bi smanjili stopu smrtnosti od hipoksemije kod pacijenata sa KOVID-19 dijagnozom.\n"Kao što smo to već najavili prethodnih dana u saradnji sa Delegacijom EU i UNOPS-om nastavljamo aktivnosti koje su usmerene na nabavku neophodne medicinske opreme i materijala koji treba da obezbede zaštitu medicinskih radnika i najbolju negu pacijenata u zdravstvenim ustanovama. U okviru paketa hitne pomoći koju je obezbedila EU do sada smo isporučili kontejnere za trijažu pacijenata i maske, koncentratore kiseonika koji treba da omoguće pomoć najtežim pacijentima sa ozbiljnim respiratornim problemima dok u narednom periodu očekujemo i respiratore, monitore i drugu medicinsku opremu“, izjavila je ministarka za evropske integracije i nacionalni IPA koordinator Jadranka Joksimović.\n''Našom podrškom u reagovanju na vanredne situacije u Srbiji pomažemo podjednako i medicinskim radnicima i pacijentima. Nakon maski i trijažnih kontejnera, usmerenih na zaštitu onih na prvoj liniji borbe protiv KOVID-a, ovaj deo pomoći usmeren je na smanjenje stope smrtnosti među pacijentima sa KOVID dijagnozom, jer je kiseonik jedan od ključnih delova njihove terapije. Pored toga, ovi koncentratori mogu biti korisni i nakon završetka trenutne korona krize, jer se mogu generalno koristiti u kliničkoj terapiji. Od početka krize nije prošao gotovo ni jedan dan bez kritične medicinske opreme koju je EU prevozila ili kupila i koja je data srpskim zdravstvenim ustanovama i ugroženim zajednicama. Ponosan sam na neposrednu pomoć koju pružamo zahvaljujući paketu za hitno reagovanje za Srbiju, u iznosu od 15 miliona evra, koji finansira Evropska unija. Ono što sada svi iščekujemo je okončanje ove krize kako bi Srbija brzo mogla da se vrati svakodnevici i posvetimo se ekonomskom oporavku'', istakao je šef Delegacije Evropske unije u Srbiji Sem Fabrici.\nNabavka i montaža ukupno 100 kontejnera deo su paketa pomoći EU od 4.9 miliona evra, koji su 3. aprila potpisali šef Delegacije EU u Srbiji Sem Fabrici, ministarka za evropske integracije Jadranka Joksimović i šef UNOPS-a u Srbiji Mikela Telatin. Ova donacija namenjena je za nabavku neophodne medicinske opreme - respiratora, laboratorijske opreme i testova, monitora intenzivne nege, beskontaktnih termometara i zaštitne opreme, koji u Srbiju stižu tokom aprila i maja.\nEvropska unija je 8. aprila 2020. objavila svoj globalni odgovor za borbu protiv virusa KOVID 19 širom sveta vredan 15,6 milijardi evra. Inicijalna podrška od 93 miliona evra izdvojena za Srbiju namenjena je za adresiranje zdravstvenih, ekonomskih i društvenih posledica pandemije korona virusa.


РУСИЈА на врху листе најмоћнијих земаља света\nRUSIJA na vrhu liste najmoćnijih zemalja sveta\nRusija se našla na vrhu liste „najmoćnijih zemalja sveta“, a zanimljivo je da je ovo priznanje stiglo od Amerikanaca. Prema toj listi, na prvom mestu su SAD, na drugom Rusija, a na trećem Kina. Ruski politikolozi ocenjuju da je ova rejting-lista „u potpunosti realna“.\nLista najmoćnijih zemalja — realna\nIstiče se da su najmoćnije zemlje sveta one koje stalno dominiraju u naslovima vesti, imaju veliki uticaj na političkoj sceni i igraju ključne uloge u oblikovanju svetskih ekonomskih modela.\n„Po mom mišljenju, rejting je sastavljen sasvim realno, pogotovo u delu koji se tiče političkog i geostrateškog uticaja Rusije na međunarodne procese. Uostalom, ako pogledate medije bilo koje zemlje, videćete da je ogromna količina izveštaja posvećena Rusiji, ruskoj poziciji i tome kako Rusija utiče na globalne političke procese. I zaista, svetska zajednica Rusiju trenutno doživljava kao nezavisnog igrača i zemlju sa suverenitetom kojoj se posvećuje mnogo pažnje ne samo u politici, već i u pitanjima ekonomije. To takođe mnogo znači“, rekao je za Sputnjik ruski politikolog Pavel Feljdman.\nPrilikom rangiranja nije bilo promena u odnosu na prethodnu godinu kada je u pitanju prvih devet najmoćnijih zemalja. SAD, koje zauzimaju prvo mesto, percipirane su kao zemlja sa najsnažnijom ekonomijom i najvećim vojnim budžetom (preko 730 milijardi dolara za 2020. godinu). Prema američkim ekspertima, Amerika je i lider u ratu protiv terorizma i najviše doprinosi NATO-u, a vojnom pomoći je zacementirala svoja savezništva.\nSlede Rusija i Kina, koje su takođe među četiri zemlje koje imaju najveća izdvajanja za vojsku. Iza njih su velike ekonomije i zemlje koje daju velike sume za pomoć u međunarodnim okvirima: Nemačka, Velika Britanija, Francuska i Japan.\nČlan ruskog međunarodnog komiteta Saveta Federacije Oleg Morozov smatra da je ulazak Rusije „u trojku“ najmoćnijih zemalja sasvim prirodan, s obzirom da bez ruskog učešća nije moguće rešiti nijedno pitanje i da Rusija utiče na gotovo sve procese u svetu.\nPrema njegovom mišljenju, moć zemlje nije samo ekonomija, a što se tiče vojne moći, Rusija je svetski lideri po nizu pokazatelja.\nSAD i Sovjetski savez su postale supersile tokom Drugog svetskog rata i gotovo da su skoro pola veka određivale globalne tokove. Međutim, posle raspada SSSR-a Amerika je ostala jedina supersila, a celokupna konstrukcija svetskog poretka počela je ubrzano da se deformiše.\nVašington je raspad SSSR-a shvatio kao svoju pobedu u Hladnom ratu i pravo da nameće svetu svoja pravila igre, da izigrava svetskog policajca i „nepodobne“ kažnjava kako mu se prohte.\nMeđutim, jačanjem Rusije i Kine u međunarodnoj areni unipolarni svet je prestao da postoji, a novi centri ekonomske moći počeli su da „rastu“ u Aziji i Latinskoj Americi.\nEksperti su saglasni da „stare navike teško umiru“ i da će kraj globalne dominacije SAD biti bolan za tu zemlju.\nEksperti su objasnili da je Putin time rekao da je takva moćna država kao što su SAD potrebna i Rusiji i svetu i da je Moskva spremna da sa njom sarađuje, ali na ravnopravnoj, partnerskoj osnovi — bez mešanja SAD u unutrašnja pitanja Rusije i drugih zemalja i bez uplitanja Vašingtona u međudržavne odnose drugih zemalja.\nVećina politikologa se slaže da jedna supersila mora imati snažan vojni, ekonomski, finansijski, kulturni i ideološki uticaj i ne samo na najbliže susede, već na čitav svet.\nEksperti zaključuju da je Rusija u nekim oblastima definitivno supersila. Rusija je najveća nuklearna sila na svetu, a ruska vojska je druga najjača u svetu. Rusija poseduje i tipove hipersoničnog oružja koje nema niko u svetu.\nPolitički gledano, uloga Rusije na međunarodnoj sceni je takođe velika. Kao stalna članica Saveta bezbednosti UN Rusija ima pravo veta i ruska reč sve se snažnije čuje u svetu. Osim toga, Rusija igra važnu ulogu u evropskoj politici i drugim regionima. Zahvaljujući svom aktivnom učešću u sirijskom ratu, lider je i u borbi protiv terorizma i ima ogroman značaj na Bliskom istoku.\nMoskva radi na ekonomskom jačanju zemlje i planira da se do 2024. nađe među pet najvećih ekonomija sveta. Ruski BDP je sada na šestom mestu u svetu po obimu posle Kine, SAD, Indije, Japana i Nemačke. Ruski predsednik Vladimir Putin je rekao da to nije lak zadatak, ali da je on „apsolutno rešiv“.\nPrema njegovim rečima, Rusija ne želi da se vrati u stanje u kome se nalazio SSSR kada je nametnuo susedima, uključujući istočnoevropske države, svoj životni stil i politički sistem.\n„Ne možete prisiliti druge narode da žive po vašim obrascima“, rekao je Putin, ističući da, izgleda, da neki partneri na Zapadu ne uzimaju u obzir ovo tužno iskustvo Sovjetskog Saveza.\n„Ponavljaju iste greške, staju na iste grabulje, polazeći od toga da oni svoju politiku grade upravo po imperijalnom ključu.“


Zoran Đorđević o nezaposlenosti\nĐorđević: Trudićemo se da nezaposlenost bude manja od 10 odsto\nBiznis Autor:Beta28. jan. 201911:31 > 11:36\nMinistarstvo za rad, zapošljavanje, boračka i socijalna pitanja Srbije će u saradnji sa Nacionalnom službom za zapošljavanje (NSZ) raditi na tome da u ovoj godini nezaposlenost u svim delovima zemlje bude manja od 10 odsto, izjavio je ministar Zoran Đorđević.\n„Prošlogodišnji plan koji smo imali premašili smo za 15 odsto. Međutim, potrebno je da još dosta toga ispravimo. Probaćemo da omogućimo da što više ljudi zasnuje radni odnos u Srbiji, ali i da što više ljudi iskaže svoju potrebu za prekvalifikacijom“, rekao je on novinarima posle potpisivanja sporazuma sa NSZ o učinku za 2019. godinu.\nMinistar je podsetio i da su izmene i dopune Zakona o socijalnoj zaštiti omogućile da korisnici socijalne pomoći u trenutku kada se zaposle, ne gube mogućnost da primaju tu vrstu pomoći.\n„Već od ove godine ćemo sa Ministarstvom prosvete i Ministarstvom privrede početi da radimo na planu razvoja naše zemlje kad je reč o investicijama, a sa ciljem da kada dovodimo investitora znamo gde je potrebno smanjiti nezaposlenost i otvoriti nova radna mesta“, rekao je on.\nĐorđević je dodao da će to biti značajno i za mala i srednja preduzeća u Srbiji koja su „motor razvoja bilo kog društva i velika podrška industriji“.\nDirektor NSZ Zoran Martinović rekao je da će se u 2019. raditi na tome da se zaposlenost u Srbiji poveća kroz obuke, procese obrazovanja i prekvalifikacije u kojima će učestvovati oko 10.000 ljudi.\n„To se odnosi na stručnu praksu, obuke kod poznatog poslodavca, ali i programe pripravništva koje ćemo ponovo pokrenuti posle duži niz godina. Pored toga, mnogi koji su sada zaposleni mogu da računaju na otvaranje sopstvenog biznisa, kao i na zapošljavanje kod privatnih poslodavaca“, kazao je Martinović.\nPo njegovim rečima, u decembru 2018. je na evidenciji NSZ bilo 552.000 ljudi, a stopa nezaposlenosti bila je 11,3 odsto.\n„To je najniža stopa nezaposlenosti ikada zabeležena. Ali, poražavajuće je da imamo čak 33 odsto ljudi koji su bez kvalifikacije ili sa niskim kvalifikacijama. Prekvalifikacije su nam potrebne kako bismo nadomestili nedostatak kadrova kod poslodavaca“, ocenio je Martinović.\nOn je rekao da je iz državnog budžeta u 2019. izdvojeno oko 4,5 milijardi dinara za realizovanje aktivne politike zapošljavanja.\n„Imaćemo i 200 miliona dinara iz sredstava Evropske unije, a očekujemo i da lokalne samouprave do 20. februara apliciraju za sredstva za finansiranje lokalnih akcionih planova“, kazao je Martinović.\nnezaposlenostzoran đorđevićzoran martinović


07.05.2014. - Održana konferenciji na temu “Novi pravilnik o kvalitetu svinjskih trupova i polutki – harmonizacija domaćih standarda u polјoprivredi sa evropskim i međunarodnim”\nJednodnevna konferencija na temu “Novi pravilnik o kvalitetu svinjskih trupova i polutki – harmonizacija domaćih standarda u polјoprivredi sa evropskim i međunarodnim” održana je u Institutu za primenu nauke u polјoprivredi (IPN), u Beogradu, 23. aprila 2014. godine.\nMinistarstvo polјoprivrede Sjedinjenih Američkih Država organizovalo je ovaj trening u saradnji sa Ministarstvom polјoprivrede, šumarstva i vodoprivrede Republike Srbije, Institutom za primenu nauke u polјoprivredi, Beograd i Tehnološkim Fakultetom Univerziteta u Novom Sadu.\nUčesnici edukacije bili su predstavnici: Ministarstva polјoprivrede, šumarstva i vodoprivrede Republike Srbije, Polјoprivredne savetodavne i stručne službe Republike Srbije, ugledni proizvođači svinja sa teritorije na kojoj služba obavlјa delatnost, kao i predstavnici klanične industrije.\nUčesnicima konferencije obratio se gospodin Nenad Katanić, pomoćnik ministra polјoprivrede, šumarstva i vodoprivrede Republike Srbije. Prof. dr Vladimir Tomović, sa Tehnološkog Fakulteta u Novom Sadu predstavio je nacrt novog pravilnika o kvalitetu svinjskih trupova i polutki. Gost i predavač iz Službe za marketing u polјoprivredi Ministarstva polјoprivrede Sjedinjenih Američkih Država, gospodin Baki Gvartni, predstavio je bitne aspekte harmonizacije domaćih standarda sa EU i UNECE standardima, a posebno u oblasti industrije mesa. Dr Milovan Pušić, predstavio je rezultate ispitivanja Instituta za primenu nauke u polјoprivredi u ovoj oblasti. Učesnici konferencije nakon izlaganja uzeli su aktivno učešće u diskusiji u ovoj oblasti.


bolesti zavisnosti : Južne vesti\n"Nije dovoljno zavisnike od droge izlečiti, treba im pomoći i nakon tretmana"\n17:35, 26. 6. 2018.\nZdravstveni sistem Srbije prepoznaje potrebe zavisnika od droga, tvrdi doktorka Zavoda za mentalno zdravlje Niša Verica Arsenijević, ali problem nastaje nakon lečenja, kada treba da se vrate samostalnom životu. Pored toga, naveli su učesnici Gradskog foruma koji se u "Media i reform centru" održao povodom Međunarodnog dana borbe protiv zavisnoti, mediji moraju da obrate pažnju kakvu sliku stvaraju o zavisnicima.\nZa 3 decenije kockarskog života izgubio sve\n14:00, 3. 1. 2017.\nNakon što je kao mali često gledao svog oca kako na kartama gubi sve što ima i sam je postao strastveni kockar. Kao i većina zavisnika, počeo je sa ulozima “na sitno”, ali što je više dobijao, rasla je želja za većim ulozima. Sada mu najteže pada što ga je zbog kockanja čak i brat napustio, kaže za Južne vesti zavisnik od kocke iz Niša.\nLeskovac: Nema metadona za nastavak terapije\n14:20, 11. 7. 2014.\nDvadesetak pacijenata na metodonskoj terapiji protestvovalo je ispred Zdravstvene stanice broj 3 u Leskovcu jer im je u roku od nedelju dana terapijska doza smanjena za preko 20 mililitara.\nNiški kockari ne žele da se leče\n08:04, 10. 6. 2013.\nDo sada se na Klinici za zaštitu mentalnog zdravlja javilo samo četrdesetak kockara koji žele da se odvoje od ruleta, pokera, barbuta i drugih kockarskih igara, što pokazuje da većina njih ne želi da se leči od kocke, bolesti zavisnosti koja je u Nišu, pa i na jugoistoku Srbije uzela maha.\nSve veća zavisnost dece od računara\n13:33, 14. 2. 2013.\nIako ne postoji zvanična statistika, sve je veći broj dece iz prokupačke opštine koja postaju zavisna od računara, o čemu svedoči i ispovest majke dvogodišnje devojčice koja ne može da zaspi bez računara.\nPredavanja o bolesti zavisnosti u Aleksincu\n14:03, 27. 11. 2012.\nNarkomanija kod mladih postaje sve učestaliji problem zbog čega će Kancelarija za mlade u Aleksincu u sredu 28. novembra, organizovati tribinu o prevenciji bolesti zavisnosti.\nLeskovac: simpozijum o bolesti zavisnosti\n11:28, 7. 10. 2011.\nU hotelu “Groš“ u Leskovcu u toku je trodnevni simpozijum o bolestima zavisnosti na kome prisustvuje više od 150 lekara iz Srbije i susednih zemalja.\nPriznanje Media centru Niš\n14:00, 1. 2. 2011.\nMinistarstvo zdravlja uručilo priznanje timu MCN za doprinos zaštiti stanovništva od izloženosti duvanskog dima.\n"Vlaina" postaje specijalna bolnica\n13:41, 5. 8. 2010.\nHotel "Vlaina" na Kukavici uskoro bi mogao da postane bolnica za lečenje bolesti zavisnosti.


Inzko nije ništa rekao, ništa neće ni uraditi - Klix.ba\nNegativa(c) dana Inzko nije ništa rekao, ništa neće ni uraditi\nInzko nije ništa rekao, ništa neće ni uraditi\n10.2.2011. u 23:59\nVisoki predstavnik za Bosnu i Hercegovinu Valentin Inzko još jednom je dao kontraproduktivnu izjavu glede neodgovornih domaćih lidera u BiH.\nVijest da su on i Doris Pack poručili domaćim političarima da se uozbilje i počnu raditi posao inače ih očekuju sankcije kako OHR-a, tako i evropskih institucija, prije nekoliko dana ozbiljno je uzdrmala uspavanu političku scenu u BiH.\nAko opstrukcija prevlada, EU će razmotriti mjere protiv odgovornih\nNo, onda je Inzko požurio objasniti kako od bilo kakve akcije usmjerene prema političarima koji opstruiraju uspostavu vlasti u BiH, nema, definitivno, ništa. Ovako je prokomentirao mogućnosti da političarima u Parlamentu BiH oduzme plate dok se ne formira vlast:\n"Možda sam to sanjao, ali to nikada nisam rekao. Trenutno o tome ne razmišljam, ali uvijek su sve opcije otvorene. Takve odluke sada nema. Mislim da već sada same stranke osjećaju pritisak od naroda i siguran sam da će u narednim nedjeljama doći do formiranja vlasti".\n"Nisam rekao da ću sankcionisati političare zbog neformiranja vlasti"\nMožda smo sanjali, ali visoki predstavnik ima obavezu da nadgleda i tumači Dejtonski sporazum, a posjeduje i izvršne ovlasti da otkloni blokade. Nažalost, ispade kako je visoki predstavnik noćna mora.\nNema značajnih pomaka 0\nVrijednost 2 miliona eura 0\nZemlja članica PIC-a 35\nZatekao brojne probleme 41\n1h 10min 25\n1h 11min 6


Vučić sa Dačićem o sastancima u Vašingtonu i Briselu u okviru dijaloga sa Kosovom\nPredsednik Srbije Aleksandar Vučić (desno) i šef diplomatije Ivica Dačić\nPredsednik Srbije Aleksandar Vučić razgovarao je danas (19. avgust) sa prvim potpredsednikom Vlade Srbije i šefom diplomatije Ivicom Dačićem o predstojećim susretima u Beloj kući u Vašingtonu i Briselu, gde će sastati sa predstavnicima Kosova.\n"Razgovor sa prvim potpredsednikom Vlade i ministrom spoljnih poslova Ivicom Dačićem o predstojećim susretima u Vašingtonu i Briselu", navedeno je na Instagram profilu "Budućnostsrbijeav".\nVučić je sredinom avgusta potvrdio učešće na sastanku u Beloj kući 2. septembra na poziv Ričarda Grenela, specijalnog izaslanika predsednika Sjedinjenih Američkih Država (SAD) za dijalog Kosova i Srbije.\nUčešće na tom sastanku potvrdio je i premijer Kosova Avdulah Hoti (Avdullah).\n"Srbija nije u poziciji, ali ne bi bilo ni dobro da odbija razgovore. U razgovorima ćemo da učestvujemo, a teme, koliko sam razgovarao sa Grenelom jesu ekonomske teme, ono o čemu smo i do sada razgovarali. To je važno za nas i to su dobre teme", rekao je Vučić u izjavi od 14. avgusta za privatnu TV Pink.\nViši zvaničnik u američkoj administraciji kazao je sredinom avgusta za Radio Slobodna Evropa da će uz Grenela, domaćin sastanka u Beloj kući biti savetnik za nacionalnu sigurnost Robert Brajan (Robert O'Brien) te da Sjedinjene Države veruju da je napredak u ekonomskim pitanjima ključ za pomak u mirovnom procesu.\nInače, susret predstavnika Srbije i Kosova u Beloj kući do sada je dva puta odlagan. Sastanak koji je na inicijativu Grenela trebalo da bude održan 27. juna u Vašingtonu, otkazan je nakon što je Specijalizovano tužilaštvo u Hagu obelodanilo optužnicu za ratne zločine protiv predsednika Kosova Hašima Tačija (Hashim Thaci).\nNakon toga trebalo je da se u Vašingtonu održi sastanak predsednika Srbije Aleksandra Vučića i premijera Kosova Avdulaha Hotija, ali je i on otkazan.\nGrenel je tada na Tviteru najavio da će susret biti ponovo zakazan.


URA napustila vladu izbornog poverenja\nGrađanski pokret URA odlučio je da napusti Vladu izbornog povjerenja zbog, kako su rekli, drastičnog kršenja Sporazuma o slobodnim i fer izborima. URA je ranije najavila taj potez ukoliko Demokratska partija socijalista izglasavanjem ugovora sa A2A i odbijanjem izmjena medijskih zakona prekrši Sporazum o slobodnim i fer izborima\nLider URE Žarko Rakčević kazao je da nisu ušli u vladu zarad vlasti i da ne žele da ostanu jer je zarad vlasti prekršen sporazum.\n"Ne želimo da sprovodimo program DPS-a. Vlada je forsirala odluke štetne po interese države i građana", rekao je on i dodao da vladajuća Demokratska partija socijalista Mila Đukanovića "preuzima odgovornost za regularnost, odnosno neregularnost izbora".\nRakčevićeva URA je jedna od tri opozicione partije koje su od maja dio vlade. Opozicija je u Vladu ušla sa glavnim zadatkom da, kako su naveli, otkriju ranije izborne zloupotrebe i spriječe njihovo ponavljanje na novim parlamentarnim izborima zakazanim za 16. oktobar.\nURA i preostale dve partije, Socijaldemokratska partija Ranka Krivikapića i Demos Miodraga Lekića optužili su ranije DPS za kršenje Sporazuma o slobodnim i fer izborima, jer nisu konsultovani u vezi sa produženjem ugovora sa italijanskom kompanijaom A2A o nastavku zajedničkog upravljanja Elektroprivredom Crne Gore izglasanim nedavno u Skupštini Crne Gore.\nOni smatraju da je taj sporazum štetan za državu, te da ih je sporazum obvezivao da se "važne oduke po državu" donose konsenzusom.\nSDP i Demos su ranije najavili da će do sredine avgusta odlučiti da li ostaju u Vladi izbornog poverenja.\nPolitički analitičari su ranije najavili da će opozicija napustiti Vladu jer, kako su naveli, nije uspela da nađe zloupotrebe u vezi sa ranijim parlamentarnim izborima, a napuštanjem bi izbegla sopstveno kompromitovanje.\nIzlazak Ure iz Vlade neće uzdrmati izvršnu vlast, a ta partija je dokazala da nikada nije imala kapaciteta da oktrije moguće zloupotrebe, ocijenila je potpredsjednica Vlade Azra Jasavić. Ona je navela da izlazak Ure neće ništa promijeniti.\nČlan Predsjedništva Demokratskog fronta i lider Nove srpske demokratije Andrija Mandić ocijenio je da ugovor sa italijanskom kompanijom A2A nije stvarni razlog najave izlaska GP URA iz Vlade. “Njihova odluka je samo izgovor za raniju pogrešnu političku odluku i nepotrebno političko lutanje“, rekao je Mandić.\n“Izlazak Građanskog pokreta URA iz Vlade dio je izbornih kalkulacija i ne može uticati na stabilnost Crne Gore”, ocijenio je analitičar Dušan Janjić.\nJanjić smatra da je dobro što je bilo stranaka koje su prihvatile da budu dio Vlade, ali da je očigledno da interesi tih partija i najuticajnije, DPS-a, nisu isti.


► Pandemija pogoršava noćne more: glad, smrtnost dece i kriza u Jemenu\nPandemija koju je izazvao koronavirus uzrokuje 10.000 više smrti kod dece svakog meseca - ne inficiranjem ili napadom na njihova pluća već zbog nedostatka hrane, piše Vašington post, pozivajući se na upozorenje stručnjaka da je više od polovine smrtnih slučajeva dece zabeleženo u podsaharskoj Africi i ratom razorenom Jemenu.\nGlad povezana s pandemijom može dovesti do smrti 10.000 više dece mesečno tokom prve godine pandemije dok je još 550.000 dece svakog meseca na udaru onoga što se naziva "gubitkom" - pothranjenosti koja se ogleda u vretenastim udovima i spuštenom stomaku. U jednoj godini to je više od 6,7 miliona dece u odnosu na prošlogodišnjih 47 miliona pothranjene dece, dodaje AP.\nU Sudanu 9,6 miliona ljudi živi od jednog obroka do drugog u akutnoj nesigurnosti hrane - što je 65 odsto više nego u isto vreme prošle godine. U Burkini Faso je, ističe AP, jedno od pet dece hronično pothranjeno, a 12 miliona od 20 miliona stanovnika zemlje nema dovoljno za jelo.\nZa eskalaciju problema krivi su kombinacija ekonomskih šokova, sukoba, poplava, insekata koji uništavaju useve i sada korona virusa, za koje je Unicef naveo da "stvaraju savršenu oluju" koja preti da će poništiti nedavne napore za stabilizaciju sigurnosti hrane u zemlji.\nHusein Gadain, predstavnik Organizacije za prehranu i poljoprivredu u Jemenu, rekao je da su "ljudi u zemlji već prošli kroz puno toga i otporni su, ali sada se suočavaju s previše teškoća i pretnji ođednom".


Prateći izjavu Konora Mekgregora koji tvrdi da je udvostručio svoje bogatstvo prodajom Proper No. Twelve destilerije irskog viskija, The Notorious i Proximo Spirits, Inc, američki uvoznik koji mu je pomogao da pokrene brend, upravo su najavili novu dugoročnu saradnju, vrednu oko 600 miliona dolara…\nUgovor će osigurati da Irac ostane glavni deoničar nakon prodaje njegovog brenda meksičkoj kompaniji Becle i nastaviće aktivno da promoviše njegovu kampanju jer je do sada uspeo da proda preko šest miliona flaša ovog viskija. Mekgregorov menadžer i poslovni partner Audie Atar, zajedno sa preduzetnikom i glavnim čovekom industrije Kenom Ostinom, koji je takođe pomogao prilikom lansiranja Proper No. Twelve viskija, ostatće u upravnom odboru kako bi sarađivali sa brendom Proximo na daljem razvoju i usavršavanju linije.\n"Osnovao sam Proper No. Twelve destileriju pre manje od tri godine, a ona je danas postala zvezda u industriji viskija", izjavio je Mekgregor. "Ovaj dogovor je veoma uzbudljiv za moje partnere i mene, jer stvara nove mogućnosti za poslovne uspehe. Naša vizija za Proper No. Twelve se nastvlja i na neverovatan način raste u svetskim razmerama, sa glavnim ciljem predstavljanja ponovo oživljenog tržišta irskog viskija novim korisnicima."\n"Konor Mekgreor, Porximo i naši parneri zajedno osvajaju svet velikom brzinom", dodao je Majk Kejes, predsednik i izvršni direktor brenda Proximo. "Kada smo otvorili destileriju, tržištem irskog viskija pretežno je dominirao jedan brend. Sada je Proper No. Twelve potpuno poremetio klimu i postao vodeća kompanija u industriji. Oduševljeni smo svime što smo sa našim partnerima postigli u razvoju Proper No. Twelve brenda do sada, radujući se unapred nastavku ovog zajedničkog uspeha. Novi ugovor takođe demonstrira i posvećenost Proximo brenda daljim širenjem svog prisustva u sverastućim segmentima industrije viskija."


TotalCar.rs » Automobili za sigurnu vožnju\nVećina građana prilikom kupovine automobila cenu, nažalost, i dalje pretpostavlja njegovoj sigurnosti. Ipak, među najprodavanijim automobilima u Srbiji su modeli „fijata“, „škode“, „opela“, „forda“ i hjundaija“ koji su na poslednjim merenjima Evropskog programa procene novih automobila (Euro NCAP) dobili zavidne ocene u pogledu sigurnosti.\nZanimljivo je da su poslednja istraživanja pokazala da „punto“ iz Kragujevca nije najprodavaniji automobil u Srbiji iako je „Fijat“ i dalje lider po broju prodatih vozila.\nBez obzira na to, „punto“ je poslednji put na takozvanom Euro NCAP testiranju bio sada već davne 2000. godine kada je dobio tadašnjih četiri od pet mogućih zvezdica.\nMeđutim, treba imati u vidu da su tadašnji kriterijumi testiranja sigurnosti automobila bili daleko blaži od današnjih pa je „punto“ dobio ovu ocenu praktično zahvaljujući sigurnosnim pojasevima i samo jednom vazdušnim jastukom ispred vozača. Danas je Euro NCAP pregled daleko stroži, a od „Fijatovih“ modela sa srpskog tržišta na testiranju je ove godine bila jedino „panda“ koja je ocenjena sa četiri zvezdice. Inače, na ovom pregledu stepen sigurnosti vozila meri se na osnovu bezbednosti vozača, putnika i pešaka.\n– Prošle godine uveden je novi sistem bodovanja na Euro NCAP koji uzima u obzir broj er begova u vozilu, da li postoje ABS i ESP sistem, da li je konstrukcija kabine od čelika, aluminijuma ili karbonskih vlakana, kakva su stakla, da li su branici i hauba zaobljeni. Sve te komponente ispituju se tokom simulacije saobraćajnog udesa pri brizini od 60 kilometara na čas i na osnovu toga se u postocima meri stepen bezbednosti vozača, putnika i pešaka u odnosu na vozilo – objašnjavaju u Udruženju uvoznika vozila.\nTako je „fijat panda“, po ovom istraživanju, 82 odsto sigurna za vozača, 63 odsto za putnike, a 49 odsto za pešake. Kad je reč o „Škodinim“ automobilima na srpskom tržištu maksimalnu ocenu na Euro NCAP ima „superb“, ali je zato i cena ovog modela najviša – 29.400 evra.\n– Vozila koja raspolažu brojnijom i kvalitetnijom sigurnosnom opremom automatski su skuplja. Na primer, za razliku od „punta“ koji ima svega dva er bega, „reno megan“ poseduje šest vazdušnih jastuka.\nMože se reći da gotovo svi noviji modeli velikih proizvođača automobila kao što su „Folksvagen“, „Opel“, „Reno“, „Pežo“ i ostali imaju svih pet zvezdica na ovom testiranju – kažu u ovom udruženju.\nMožda ključni tas na vagi u korist maksimalno bezbednih automobila jeste takozvani elektronski program stabilnosti ili ESP sistem. Takav sistem funkcioniše, pre svega, u ekstremnim situacijama, na primer prilikom proklizavanja kada pomoću ABS sistema kontroliše nagib bukvalno svakog točka i usprova ga, zaustavlja ili pak ubrzava kako bi vozilo ostalo stabilno.\nPraktično ovaj sistem ispravlja greške vozača prilikom vožnje pa su se pojedini zaljubljenici u četvorotočkaše čak pobunili kako nemaju potpunu kontrolu nad sportskim automobilima. Zato je pre nekoliko godina u pojedinim modelima ugrađen taster pomoću kojeg vozač može ukoliko želi da isključi ESP sistem. Elektronskim programom stabilnosti raspolažu, između ostalih, „škoda superb“, „opel astra“, „ford fokus“ i „hjundai i20“.\n„Smart“ pouzdan bez obzira na dužinu\nIako je dugačak svega dva i po metra, Ševroletov „smart“ je na testiranju pokazao prilično visok nivo bezbednosti, ističu u Udruženju uvoznika vozila.\nAutor: M. Tašković, Izvor: Blic\n“Ferari” na mukama


Zamrzavanje penzija i plata nemoguće izbeći : Nadlanu.com\nZamrzavanje penzija i plata nemoguće izbeći\nObjavljeno 19. jun 2012. / 15:02:38\nBEOGRAD, 19. juna 2012. (Beta) - Glavni i odgovorni urednik Kvartalnog monitora Milojko Arsić ocenio je u utorak da je prioritet nove vlade Srbije relativno snažna i hitna fiskalna konsolidacija, koja nije moguća bez zamrzavanja penzija i plata u javnom sektoru.\nNa pitanje šta misli o najavama pojedinih političara da u slučaju da udju u vladu neće biti zamrzavanja plata u javnom sektoru i penzija, Arsić je rekao da misli da će to morati to da urade pre ili kasnije.\nHOROSKOP ZA 4. APRIL: Ovnovi, izbegavajte impulsivno…\nNASLEDNIK STIŽE ZA 90. ROĐENDAN: Supruga Bernija Eklstona…\nSTIŽU RODE: Dijana Janković u šestom mesecu trudnoće\nSADA SU ISPLIVALI ISTINSKI PRIORITETI: Seka Aleksić otkrila…\n"Moguće da će, recimo, pokušati najpre da se sprovede konsolidacija bez zamrzavanja plata i penzija, ali će posle nekog perioda, koji neće trajati duže od nekoliko meseci, ipak shvatiti da je to neophodno", rekao je on novinarima na prezentaciji novog broja Kvartalnog monitora, koji izdaje Fondacija za razvoj ekonomske nauke.\nArsić je istakao da plate u javnom i sektoru i penzije čine više od polovine ukupne javne potrošnje u Srbiji i da nije moguće ukupno smanjivanje javne potrošnje ako ne budu zamrznute.\n"Sva iskustva iz sveta pokazuju da se programi fiskalne konsolidacije, koji su uspešni, dominantno zasnivaju na smanjivanju javne potrošnje", rekao je Arsić, koji je i član Saveta guverenera Narodne banke Srbije (NBS).\nGenerali besplatno proširuje pokriće svojim klijentima životnog osiguranja i…\nODRŽAN POSLOVNI FORUM SRBIJA-GRČKA: Može li se očekivati novi veliki talas grčkih…\nNEŽNA PLAVUŠA: Nikolija Jovanović iznenadila novom frizurom…


VUČIĆ U DESPOTOVCU POSETU ZAPOČEO OBIILASKOM TEHNIČKE ŠKOLE | Happy BSC portal\nPredsednik Aleksandar Vučić započeo je jutros posetu opštini Despotovac obilaskom rekonstruisane srednje Tehničke škole, za koju je Vlada Srbije izdvojila skoro 400 miliona dinara.\n-Hvala za svaku vrstu podrške. Nisu laka vremena pred nama, ali kao što smo do sada uspevali da budemo među najuspešnijima u ekonomiji, siguran sam da ćemo biti i dalje- rekao je Vučić.\nDirektor škole Dobrica Stojanović rekao je da je prva faza radova, u vrednosto od 137 miliona dinara, završena 2019. godine i da su urađeni hidro i termo izlozacija, led osvetljenje, zamenjen krov, sanirani podovi i zidovi, obnovljena fasada sa termoizolacijom kako bi se,kaže, unapredila energetska efikasnost objekta.\n-U okviru druge faze, prošle godine smo uradili kotlarnicu na biomasu što je koštalo više od 200 miliona dinara- rekao je Stojanović.\nInače, predsednik Vučić će tokom posete Despotovcu obići i Dom zdravlja, a zatim i manastir Manasiju.\nVučić će zatim, oko 11.30 časova u Paraćinu posetiti Hotel "Biogor", u naselju Sisevac.\nPredsednik Srbije je ranije najavio da će naći vremena, i to već u julu, da obiđe nekoliko okruga, kako bi razgovarao sa građanima.


Ukoliko želite da dobijete jedan od ponuđenih besplatnih kurseva, potrebno je da na adresu info@upzbih.ba pošaljete e-mail sa subjectom Besplatan kurs 8. mart, u kojem ćete napisati svoje ime i prezime. Tri dame će dobiti mogućnost da potpuno besplatno pohađaju kurs engleskog jezika.\nUkoliko budete jedna od dobitnica, dobićete poklon-kod s kojim ostvarujete pravo na besplatan online kurs. Nakon što dobijeni kod unesete u formu koja se nalazi na dnu strane, dobićete na e-mail sva potrebna uputstva za pohađanje kursa.\nNakon logovanja na platformu, svakoj dobitnici će biti dodijeljen kurs engleskog u skladu s nivoom znanja, koji će biti određen ulaznim testom.


Cryptopia je aktivirala sajt nakon kraćeg odlaganja, bilansi korisnika na nivou od pre haka\nBTC $38.833 -7,87%\nETH $2.848 -9,69%\nBNB $428 -8,00%\nSOL $122 -11,58%\nXRP $0,69 -7,53%\nNedavno hakovana kripto berza Cryptopia je ponovo aktivirala sajt, ali samo u formatu za čitanje, uz vraćanje korisničkih bilansa na stanje od pre haka.\nNedavno hakovana kripto berza Cryptopia je ponovo aktivirala sajt, ali samo u formatu za čitanje, uz vraćanje korisničkih bilansa na stanje od pre haka, navodi se u tvitu berze 5. marta.\nNakon prošlonedeljne najave da će sajt biti lansiran 4. marta, Cryptopia je neznatno odložila ponovno pokretanje za utorak, 5. marta.\nU najnovijoj seriji tvitova, Cryptopia je potvrdila da će koristiti stanja na nalozima korisnika od 14. januara kao osnovu za dalje obračunavanje duga prema korisnicima.\nBerza je izvestila da finalizira proces obeštećenja za pogođene korisnike, planirajući da uskoro objavi više detalja. Za sada, Cryptopia je preporučila korisnicima da resetuju svoje lozinke i dvofaktorsku autentikaciju.\nNakon haka od 16 miliona dolara sredinom januara, Cryptopia je i dalje ostala u režimu održavanja nakon što je novozelandska policija saopštila da je berza spremna za nastavak rada 13. februara. Odgovarajući na vesti, Cryptoptia je objasnila da nije u mogućnosti da nastavi sa trgovanjem dok berza ne ustanovi gubitke i dok se ne pobrine da su bilansi u potpunosti sigurni.\nNakon početnih izveštaja o haku sredinom januara, pojavili su se dodatni dokazi da su hakeri izvlačili kriptovalute iz berze i dve nedelje kasnije.\n3. marta, Ryo (RYO), kripto projekat izveden iz Monera (XMR), objavio je post koji tvrdi da bi greška u softveru Monero novčanika mogla da omogući lažne depozite na kripto berzama. Ovaj propust, koji bi trebalo da bude ispravljen u narednom izdanju, bi mogao potencijalno da omogući hakerima da lažiraju depozite proizvoljne vrednosti u XMR-u na berzi.\nBerza Cryptopia obnavlja trgovinu 40 kripto parova


Šaroviću uručeni zahtjevi proizvođača mlijeka\nInfo servis Vlada Šaroviću uručeni zahtjevi proizvođača mlijeka\nAutor Agro Servis\tUtorak, 07 April 2015 15:14\nPredstavnici udurženja mljekara Republike Srpske i Federacije BiH jučer su održali radni sastanak sa ministrom spoljne trgovine i ekonomskih odnosa BiH Mirkom Šarovićem tokom kojeg su mu uručili svoje zahtjeve koji se odnose mjere za poboljšanje situacije u proizvodnji i prodaji mlijeka.\nŠarović je novinarima rekao nakon susreta sa predstavnicima udruženja mljekara da će uskoro biti održan novi sastanak, na kojem će učestvovati i nadležni entitetski ministri, čime bi se počelo sa rješavanjem problema u skladu sa prioritetima.\n"Kada će biti održan taj sastanak zavisi od dogovora sa entitetskim ministarstvima, sa kojima sam u kontinuiranoj komunikaciji", rekao je Šarović.\nŠarović je naveo da se tokom jučerašnjeg radnog sastanka nije ulazilo u pojedničane zahtjeve predstavnika udruženja proizvođača mlijeka.\n"Dotakli smo se najvažnijih tema koje su od intersa mljekara, ali ne samo njih nego i čitavog društva. Na dobrom smo putu i Ministarstvo spoljne trgovine i ekonomskih odnosa je spremno u okviru svoje nadležnosti da radi na nekoliko ključnih pitanja", rekao je Šarović.\nOn je istakao da tokom susreta nije bilo samo riječi o ukidanju kvota za proizvodnju mlijeka u EU, stvaranju uslova za izvoz mlijeka, "plavi dizel", te da je želja učesnika sastanka bila da se u konstruktivnoj atmosferi dotaknu ključna pitanja.\n"Za njih su vrata ovog ministarstva uvijek otvorena, ali Ministarstvo spoljne trgovine i ekonomskih odnosa BiH zajedno sa drugim institucijama, uključujući Savjet ministara BiH, entiteske vlade i ministarstva će u narednom periodu raditi na ovim prioritetima", dodao je Šarović.\nPredsjednik Udruženja mljekara Republike Srpske Vladimir Usorac rekao je nakon susreta sa Šarovićem i ministrom bezbjednosti BiH Draganom Mektićem da je tokom susreta pokazano razumijevanje predstavnika vlasti za probleme proizvođača mlijeka u BiH.\n"Iznijeli smo probleme predstvnicima vlasti i očekujemo da će uskoro uslijediti konkretni sastanci. Od ministara smo zatražili privremeno zatvaranje graničnih prelaza putem kojih u BiH nelegalno ulaze robe animalnog porijekla. Tokom susreta bilo je riječi o pitanju `plavog dizela` i otvaranju koridora za izvoz mlijeka u Tursku i Rusiju, ali u pitanje izvoza u EU", rekao je Usorac.\nGovoreći o odluci o ukidanju kvota na proizvodnju mlijeka u EU, Usorac je naveo da treba obezbijediti da se višak mlijeka koje se pojavi u EU ne prelije samo u BiH nego da se omogući da proizvođači mlijeka iz BiH mogu da izvoze u Tursku i Rusiju.\n"Nakon toga svi organi u BiH na svim nivoima moraju da iz sve snage upiru da dobijemo sve dozvole za izvoz naših prizvoda u evropske zemlje. Osim činjenice da imamo male podsticaje u odnosu na EU, ne bojimo se da izađemo na njihovo tržište koje ćemo osvojiti prije svega kvalitetom", rekao je Usorac.\nPredsjednik Udruženja mljekara FBiH Mehmed Nikšić naveo je da su mljekara iz BiH već do sada dva puta dostavljali svoje zahtjeve Savjetu ministara BiH, te da je tokom današnjeg sastanka sa Šarovićem skrenuta pažnja na probleme.\nNikšić je dodao da je tokom susreta naglašeno da Ministarstvo spoljne trgovine i ekonomskih odnosa BiH ne može razriješiti sve probleme proizovođača mlijeka zbog čega će o konkretnijim rješenjima biti riječi na sastanku kojem će prisustvovati i predstvnici nadležnih entitetskih ministarstava.


Skupština grada Trebinja usvojila je na 17. redovnoj sjednici rebalans budžeta grada, prema kome je izmijenjeni godišnji plan prihoda i rashoda gradske kase projektovan na iznos od 28.980.000 maraka i za 2,9 miliona, odnosno 11 odsto, veći je u odnosu na usvojeni budžet, što je, kako je rečeno, istorijski maksimum.\nSkupština je prihvatila i izvještaje o izvršenim internim kontrolama javnih ustanova čiji je Grad osnivač, a, kako je rekao zamjenik gradonačelnika Mirko Ćurić, svi su pokazali bolje poslovanje nego je ono bilo u ranijem periodu.\nOdlukom o načinu finansiranja izgradnje zatvorene tržnice na Trgu slobode, predviđeno je da se u tekućoj budžetskoj godini za ovaj projekat izdvoji 200.000 KM, a u narednoj planira dodatnih 500.000 KM.\nIzmjenama odluke o vrsti, kriterijumima i postupku dodjele javnih priznanja Grada Trebinja, definisano je da se najveća priznanja grada, umjesto za Preobraženske svečanosti, ubuduće dodjeljuju na Dan oslobođenja Trebinja, 13. novembra.\nOdbornici su donijeli i odluke o utvrđivanju nacrta odnosno pristupanju izmjenama i dopunama dijela regulacionih planova „Istočna obilaznica“ i „Zasad polje“, a dogovoren je i način finansiranja izgrdnje zgrade na Trgu slobode (gradska pijaca), gdje će, kao je rekao načelnik nadležnog odjeljenja Marko Rikalo, rekonstrukcija otpočeti kada se završi ova turistička sezona...


TELESNO I DUHOVNO OKREPLjENjE - Glas Podrinja\nTREĆA ZELENA BICKLIJADA ISPUNILA OČEKIVANjA\nU organizaciji Pokreta za Šabac Zelenih Srbije i Evropskog centra za ekologiju, u nedelju je organizovana treća Zelena biciklijada, od Trga šabačkih žrtava do manastira Svetih apostola Petra i Pavala u Dobriću. Od dve stotine učesnika, polovina je došla iz Rume, Golubinaca, Sremske Mitrovice, Loznice, Bogatića i Novog Sada. Učesnici su na dvotoškašima prešli 15 kilometara u jednom pravcu i isto toliko u povratku, a deo biciklista koji je u boljoj kondiciji produžio je do manastira Radovašnica.\n- Dolazak u manastir Svetih apostola Petra i Pavla bio je poseban, zato što smo imali priliku da, pored telesnog, doživimo i duhovno okrepljenje i da, u razgovoru sa mati Anastasijom, saznamo istorijat kraja i hrama. Drago nam je da smo veliki broj naših sugrađana pokrenuli da se bave biciklizmom i da razmišljaju da mogu uticati na svoje okruženje, s obzirom da smanjuju zagađenje i eliminišu motorni saobraćaj. Takođe, želeli smo da ukažemo nadležnima da je potrebno prilagoditi biciklističku infrastrukturu kako u gradu, tako i na tim putevima koji vode prema najlepšim predelima u okolini Šapca, kaže dr Dejan Pavlović, predsednik Pokreta za Šabac Zelenih Srbije.\nNa povratku u Šabac, biciklisti su ostatak dana proveli u dvorištu OŠ “Nikolaj Velimirović” u Dobriću, gde je organizovan muzičko-sportski program. Učesnici su se rekreirali na fudbalskim i košarkaškim terenima i uživali u dvosatnom muziciranju benda “Vladan i drugari”.


Saradnja sa partnerom iz Bugarske - Cyber Trade doo\nSaradnja sa partnerom iz Bugarske\nPublished by admin on 24/07/2011\nZapočeli smo saradnju sa Bugarskim partnerom, firmom Tehnologii za otchet ltd. koja se već nekoliko godina bavi razvojem i prodajom sistema za praćenje vozila baziranih na GLONASS/GPS tehnologiji. To je praktično firma koja je izdvojena iz poznate Bugarske kompanije Datecs, koja se bavi projektovanjem, razvojem i proizvodnjom elektronskih uređaja. S obzirom da mi imamo iskustvo od nekoliko godina u razvoju sistema za praćenje vozila, sa firmom Tehnologii za otchet ltd. smo uspostavili saradnju po pitanju unapređenja i razvoja softvera za praćenje vozila. U prvoj fazi je dogovoreno da, zbog zahteva koji dobijaju od svojih klijenata, počnemo sa unapređenjem postojećeg a u sledećoj da se pređe na kompletno novo rešenje bazirano na Java i Postgre/MySQL alatima.


Rivali saglasni nakom meča u Novom Sadu: ,,Iskustvo presudilo, čeka nas velika borba u Superligi“ – Balkan-Handball.com\nHome / Balkan / Rivali saglasni nakom meča u Novom Sadu: ,,Iskustvo presudilo, čeka nas velika borba u Superligi“\nNovu dramu priredili su nam Vojvodina i Metaloplastika u regionalnom takmičenju, a nakon dva uzbudljiva susreta srpski šampioni izborili su plasman u četvrtfinale SEHA lige i duel sa mađarskim Vespremom.\nVisoki levi bek Novosađana, Milan Vučković, čestitao je rivalu na velikom otporu i izneo očekivanja o nastavku sezone…\nDobro smo započeli ovaj susret, ali onda neobjašnjivo stali, baš kao i u prvom meču. Ipak, uspeli smo da pobedimo što je i bio cilj. Čestitao bi Metaloplastici na izvanrednom otporu, morali smo dobro da se pomučimo kako bi slavili. Očekuje nas velika borba u Superligi Srbije, odigraćemo još par pripremnih utakmica sa večerašnjim rivalom na turnirima. Moramo dobro da se pripremimo i radimo puno kako ne bi ulazili u ovako neizvesne završnice – izjavio je Vučković.\nJedan od efikasnijih u redovima Metaloplastike, Aleksandar Babić, ističe iskustvo Novosađana koje je presudilo u završnici oba susreta, baš kao i benefite igranja u regionalnom takmičenju za mladi sastav iz Šapca.\nOba susreta u zadnjih desetak minuta odigrali smo dosta slabije, par tehničkih grešaka i loš protok lopte, kao i iskustvo rivala bili su ključni u završnici obe utakmice. Rasli smo tokom sezone u SEHA ligi, mlada smo ekipa pa je ovo veliko iskustvo za nas, da vidimo kako drugi rade na evropskom nivou. Mnogo smo naučili u ovih 12 utakmica, nema sumnje da će nam značiti u budućnosti – zaključio je levi bek Šapčana.\nAleksandar BabićMilan VučkovićRK MetaloplastikaRK Vojvodina\n← Prethodni članak SEHA liga: Voša odbranila ,,Slanu baru“ i zakazala duel sa Vespremom\nNaredni članak → O KRIZI U VARDARU, Kristijan Dizinger: Samo čudo može da me zadrži u Skoplju


Narandža i ovsene pahuljice – Whipped soap & sugar srub – NC kozmetika\nPočetna > Prodavnica > Piling za telo > Narandža i ovsene pahuljice – Whipped soap & sugar srub\nKrem sapun penaste strukture bez parabena sa dodatkom ulja badema u koji smo dodali beli šećer, mlevene ovsene pahuljice i eterično ulje narandže. Ovim dobijate stvarno dva proivoda – sapun sa biljnim uljem koji bogato peni i nežan piling mlevenim pahuljicama i šećerom.\nOvaj pilng je izuzetno blag, veličina čestica nije velika pa je pogodan za svakodnevnu upotrebu. Za sve one koji vole a nemaju baš uvek vremena za klasično tuširanje a potom piling nekim sugra scrubom ovo je idalno rešenje. Eterično ulje narandže osim što će probuditi sva čula delovaće i na krizna područja tela ukoliko imate celulit.\nSastav: krem sapun bez parabena, ulje badema, mlevene ovsene pahuljice, beli šećer, eterično ulje narandže\nKategorije: Nega tela, Piling za telo Oznake: bademovo ulje, body scrub, krem sapun, nega tela, ovsene pahuljice, sugar scrub, Whipped soap & sugar srub


Produžena zima i kriza u Ukrajini uticaće na cene voća\nTanjug 3. maja 2022. 15:38\nBEOGRAD – Produžena zima i jutarnji mrazevi koji će smanjiti rod ranog voća u Srbiji, kao i kriza izazvana ratom u Ukrajini doprineće rastu cena voća ove godine, kaže sekretar Udruženja za biljnu proizvodnju i prehrambenu industriju PKS Aleksandar Bogunović.\nOn je u izjavi za Tanjug rekao da su najugroženije osetljivije biljke poput kajsije, breskve i rane sorte šljiva.\nRekao je i da vremenski uslovi pogoduju razvoju bolesti i pojavi štetočina, što će usloviti nešto intenzivnije tretiranje voća i povrća, a time povećati proizvođačku cenu.\nBogunović je kazao da je hladnije vreme uslovilo odlaganje setve i u ratarstvu, s obzirom na to da temperatura zemljišta mora da bude preko 10 stepeni da bi se seme primilo.\nPodsetio je da već drugu godinu Čačak trpi posledice zbog kasnih mrazeva i da je prošle godine rod kajsije u tom kraju zbog toga bio je prepolovljen.\nRekao je i da je još rano za procenu štete od mraza i snega u zlatiborskom okrugu, dodajući da je tamo više štete ove godine naneo rani mraz nego sneg.\nObjasnio je da bi štetu umanjila puna primena agro tehnike koja podrazumeva protivgradne mrže i antifrost sisteme ukoliko su u pitanju krajevi u kojima je mraz uobičajena pojava.\nTakođe, poručio je da bi za poljoprivrednike bilo korisno da se pre uzgoja određenih biljnih vrsta utvrde mikro klimatski uslovi i proveri zemljište.\nBogunović smatra da ne bi trebalo da bude nestašice ni jedne sorte voća karakteristične za naše podneblje, jer Srbija posluje sa tržišnim viškovima, ali je dodao da je pitanje koliko će voća biti za izvoz.\nŠto se tiče žitarica, padavine prethodnih dana su, kaže, dobrodošle i omekšale su zemlju, te će to povoljno uticati na žetvu i rod pšenice koje se očekuju za malo više od dva meseca.\n„Vremenski uslovi uticaće povoljno na pšenicu i padavine ovoj biljnoj vrsti prijaju, dok je kukuruz je rano reći. Za sada nema razloga za brigu“, poručio je Bogunović.\nPodsetio je da je ove godine pšenica zasejana na oko 30.000 hektara više nego prethodne godine, te da se očekuje da će ove godine biti proizvedeno oko tri miliona tone pšenice, što je, ocenio je, s obzirom da su godišnje potrebe Srbije za pšenicom oko 1,6 miliona tona, više nego dovoljno i građani nemaju razloga za brigu.\nGovoreći o uvozu i izvozu u Rusiju i Ukrajinu, a u kontekstu krize, Bogunović je rekao da se oni, iako pod otežanim okolnostima i drugačijim uslovima transporta, ipak odvijaju.\nProblem je, kaže, transport koji je skuplji i duže traje, što ne prija određenim biljnim vrstama koje stajanjem trule.\nUpozorio je i da će naredna godina biti daleko kritičnija za tržište Ukrajine, jer je zbog rata zasejano manje obradivih površina nego prošle godine.\nNa pitanje da li će se kriza i vremenski uslovi odraziti na cene voća i povrća u Srbiji, Bogunović je kazao da je izvesno da će do toga doći, jer će zbog kasne zime rod pojedinih voćnih sorti biti smanjen, a istovremeno rastu cene imputa, što će uticati i na krajnje cene proizvoda.


Vijest dana - datum: 2020-10-16 NA GODIŠNJICU UBISTVA NOVINARKE DAFNE KARUANA GALICIJE „DAN” OBJAVLJUJE NOVA DOKUMENTA\nRadoje Žugić - Foto: SRDJA BOLJEVIC Zemlja na Možuri tajno prodata Azerbejdžancima? Vlada Crne Gore koju je vodio Đukanović je krila postojanje „CifidexÂ Ltd“ u svim svojim radnim dokumentima uprkos tome što se ta firma nalazila u registru privrednih subjekata kao vlasnik projekta na Možuri\nZemljište na brdu Možura, na kojem je izgrađena sporna vjetroelektrana, navodno je tajno prodata britanskoj kompaniji „Vestigo Capital”. To se može zaključiti na osnovu Makroekonomskog izvještaja Centralne banke (CBCG) za prvi kvartal 2015. godine. Firma „Vestigo Capital”, povezuje se sa Azerbejdžancima i kontroverznom firmom „Cifidex Ltd”, koja je pod istragom Evropske policijske službe Europol i policijskih organa države Malte u okviru istrage ubistva poznate malteške istraživačke novinarke Dafne Karuane Galicije.\n„Cifidex Ltd” je ofšor firma sa Sejšela sa osnivačkim kapitalom od jedan američki dolar koja je preuzela projekat vjetroelektrane iako nije imala iskustva ni reference u sličnim poslovima. Nakon što je kupila akcije za 3,55 miliona eura u decembru 2015. godine iste je nakon dvije sedmice prodala malteškoj državnoj firmi „Enemalta” za 10,3 miliona kako bi razlika od 6,75 miliona završila na privatnim računima u Dubaiju i Panami prema izvještaju britanske agencije „Rojters”.\nMinistarstvo ekonomije i predsjednik Milo Đukanović nekoliko puta su negirali ulogu ofšor firme u transakciji oko Možure. Takođe Vlada Crne Gore koju je vodio Đukanović je krila postojanje „Cifidex Ltd” u svim radnim dokumentima Vlade uprkos tome što se ta firma nalazila u registru privrednih subjekata kao vlasnik projekta na Možuri. Takođe, obimna dokumentacija Ministarstva finansija Crne Gore dostupna na internetu negira Đukanovića i njegovu odlazeću ministarku ekonomije Dragicu Sekulić.\n„Cifidex Ltd” navodno provjerava i Specijalno državno tužilaštvo (SDT), na čijem čelu je i dalje Milivoje Katnić. Međutim, predsjednik Crne Gore jasno je stavio do znanja sredinom avgusta kako treba da se završi eventualna istraga „nezavisnog” SDT-a oko čitave „iskonstruisane afere” – kako je Đukanović nazvao istakavši „nijedan pojedinac iz države Crne Gore ni tada ni danas ne može snositi nikakvu odgovornost”.\n„Dan” objavljuje dokument CBCG na godišnjicu ubistva malteške novinarke, kao novi detalj u ovom međunarodnom korupcionaškom slučaju.\nU njemu na strani 124 piše: „Britanskoj kompaniji `Vestigo Capital` je prodato zemljište na brdu Možura, čime se kompanija obavezala da na toj lokaciji realizuje projekat izgradnje vjetroelektrana”.\nDoskorašnji opozicioni poslanik Neđeljko Rudović pitao je u avgustu ove godine guvernera Radoja Žugića da li je zemljište na brdu Možura ikada bilo vlasništvo pomenute kompanije i pod kojim uslovima je prešlo u njihovo vlasništvo? Pitao je i da li je zakup zemljišta plaćan sve vrijeme državi Crnoj Gori ili je, shodno informaciji CBCG, zakup plaćan firmi „Vestigo Capital”.\n– Vezano za Vaš dopis od 14. avgusta 2020. godine obavještavamo Vas da se najvažniji događaji u makroekonomskim izvještajima pišu na bazi javno dostupnih informacija i informacija iz informacionih servisa (Mina biznis i Arhimed kliping) na koje je pretplaćena CBCG. CBCG ne posjeduje, niti je ikada posjedovala, niti imala na uvid bilo kakvu dokumentaciju o projektu gradnje vjetroelektrana, te stoga zbog neposjedovanja informacija nije u mogućnosti da Vam odgovori na ostala postavljena pitanja – pisalo je u odgovoru Žugića.\nInteresantno je da se CBCG u svom makroekonomskom izvještaju nije pozvala ni na agenciju Mina, a ni na Arhimed, niti na bilo koji drugi izvor. Takođe je novost da Centralna banka Crne Gore svoje izvještaje pravi na osnovu novinskih natpisa.\nOvaj tekst je urađen uz podršku fonda journalismfund.eu


Oli Ren: Srbija ključ regionalne stabilnosti i dobrosusedskih odnosa\nSrbija je od ključne važnosti za stabilnost regiona i dobre medjusujedske odnose, ukazao je danas u Briselu evropski komesar za proširenje, Oli Ren, koji je poručio Beogradu da Brisel želi za Srbiju evropski put, nastojeći, istovremeno, da pomogne Kosovu da stvori samoodrživo društvo.\nOva godina bi rebala biti godina ubrzanog približavanja Zapadnog Balkana evropskim strukturama, uveren je komesar za proširenje, Oli Ren, koji je danas, obraćajući se učesnicima konferencije o izgradnji civinog društva na jugoistoku Evrope priznao da pre toga treba prevazići ključne izazove- status Kosova i izbore u Srbiji.\n"Srbija je ključ regionalne stabilnosti i dobrosusedskih odnosa u regionu, a država se opet nalazi pred izborom- parlamentranim izborima koji će se uskoro održati i sada je na glasačima u Srbiji da odluče- da li će se okrenuti evropskoj budućnosti ili riziku samonametnute izolacije. Ja se svakako nadam da će Srbija da izabere Evropu a mi smo u potpunosti posvećeni tome onda kada zemlja krene putem evropskih integracija".\nKomesar Ren je, govoreći o Kosovu, ukazao da je fokus Brisela na izgradnji samoodrživog društva, a Evropljani su ohrabreni, kaže Rehn, činjenicom da je opredeljenje Kosova za multietničkim i demokratskim društvom naglašena u nedavno usvojenom ustavu.\n"Evropska unija podržava Kosovo da stane na sopstvene noge i želi da pomogne Kosovu da ono pomogne samo sebi. To svakako i jeste cilj evropskog programa razvoja društva i ekonomije, a to je i zadatak misije Evropske unije Euleks".


Deca koja putuju bez pratnje odraslih, najčešće žrtve trgovaca ljudima\nMinistarstvo za rad, boračka i socijalna pitanja, Ministarstvo prosvete i humanitarna organizacija UNITAS sprovode projekat "Prevencija trgovine decom i mladima u obrazovanju" čiji je cilj da se prosvetni radnici obuče da prepoznaju decu žrtve trgovine ljudima i o tome obaveste nadležne institucije kako bi im pomogli, prenosi RTS.\nTokom projekta ministarstava i UNITAS trebalo bi da bude obučeno 300 prosvetnih radnika u Srbiji. Oni bi na osnovu posmatranja ponašanja dece trebalo da mogu da uoče simptome bilo da je reč o trgovini, nasilju u porodici ili nekom drugom negativnom događaju u životu deteta.\nKako je pokazalo istraživanje Centra za istraživanje javnih politika i Centra za zaštititu trgovine ljudima (objavljeno decembra 2014) građani i institucije nedovoljno su edukovani o trgovini ljudima, ne umeju da je prepoznaju i da reaguju na odgovarajući način.\nIstovremeno, prema žrtvama trgovine ljudima postoje brojne predrasude i kod profesionalaca, ali i kod građana, pa tako 31,7 odsto profesionalaca i čak 50,5 odsto građana smatraju da su žrtve delom i same odgovorne za ono što im se desilo.\n"Država jeste oformila mehanizam, procedure, unapredili smo normativni okvir, međutim sve to treba staviti u funkciju. O ovoj pojavi mora se pričati, mora se razgovarati", izjavila je RTS, Sanja Kljajić, direktorka Centra za zaštitu žrtava trgovine ljudima.\nOd početka godine prijavljeno je 29 mogućih žrtava trgovine ljudima, a među migrantima 27.\nDeca koja putuju bez pratnje odraslih, najčešće su žrtve.\nRezultate istraživanja Centra za istraživanje javnih politika i Centra za zaštititu trgovine ljudima možete pogledati ovde.


Saradnja Rotari kluba i grada Kragujevca - iKragujevac\nSaradnja Rotari kluba i grada Kragujevca\nponedeljak, 04 decembar 2017 16:00\nGradonačelnik Kragujevca Radomir Nikolić organizovao je prijem za guvernera Rotari distrikta 2483 Srbije i Crne Gore Branislava Ranđelovića i delegaciju Rotari kluba Kragujevac. U razgovoru je bilo reči o dosadašnjim aktivnostima kluba, akcijama koje su rotarijanci i lokalna zajednica zajedno sproveli, kao i o planovima za dalji rad i još bolju saradnju Rotari organizacije i grada Kragujevca.\nRotari klub Kragujevac slavi 20 godina postojanja i delovanja, kao deo svetskog rotari pokreta. To je bio povod da gradonačelnik Kragujevca Radomir Nikolić organizuje prijem za predstavnike kluba i Distrikt guvernera za Srbiju i Crnu Goru Branislava Ranđelovića.\nRotari klub Kragujevac, kao deo Rotary International, najveće nevladine organizacije na svetu, koja ima mesto i u Ujedinjenim nacijama, do sada je sproveo brojne projekte i aktivnosti za grad Kragujevac, kroz pomoć ugroženima i mladima.\nZajednički projekat čija je realizacija u toku je uređenje igrališta i ograde u osnovnoj školi “Svetozar Marković“, gde su rotarijanci i podmladak rotaraktovci Kragujevca svojim aktivnostima prikupili oko pola miliona dinara, a lokalna samoprava pomaže u okviru svoje nadležnosti. Rotari klub Kragujevac nastavlja svoju globalnu akciju u Srbiji “100 godina Rotari fondacije za 100 škola“ opremanjem škola računarima i time doprinosi kvalitetnijim i savremenijim uslovima za nastavu, što je cilj rotarija za 2017/18. godinu.\nRotarijanci, na čelu sa Guvernerom distrikta i gradonačelnik Kragujevca su se složili da će nastaviti svoju humanitarnu misiju kao partneri, jer se time ostvaruje jedan od najvažnijih ciljeva rotarija – služenje svojoj zajednici.


Tripadvisor – Explore Federation of Bosnia and Herzegovina - Zenica TV\nHome » Tripadvisor – Explore Federation of Bosnia and Herzegovina\nU toku naredna tri mjeseca, na platformi Tripadvisor bit će promovirano 26 atraktivnih lokaliteta u Federaciji Bosne i Hercegovine. Na ovaj način, na prioritetnim međunarodnim tržištima Njemačke, Turske, Austrije, Srbije i Hrvatske bit će osnažen brend Bosne i Hercegovine, što će značajno doprinijeti post-pandemijskom oporavku i dugoročnom rastu turističkog sektora.\nKampanju implementira Privredna/Gospodarska komora FBiH uz podršku Federalnog ministarstva okoliša i turizma i partnerstvo projekta USAID Turizam. USAID Turizam obezbijedio je dodatnu podršku Tripadvisora u vidu proširenja kampanje i tržišne analize.\nOvom prilikom pripremljen je video koji na svoj način doprinosi uspjehu kampanje!\nTakođer USAID Turizam najavljuje organizaciju webinara koji će ponuditi odgovor na pitanje: kako unaprijediti Vaš turistički biznis pomoću TripAdvisor platforme?\nPretplatite se na njihov newsletter i pratite naše društvene mreže (Facebook Instagram LinkedIn YouTube Twitter) kako biste saznali više o ovom webinaru, kao i drugim temama vezanim za turizam u Bosni i Hercegovini i aktivnosti projekta USAID Turizam!


Uz posredovanje zvaničnika EU riješena politička kriza u Makedoniji\nMakedonski političari nakon razgovora sa evropskim zvaničnicima, Skoplje, 1.mart 2013.\nOpozicija će učestvovati na lokalnim izborima koji će se održati 24. marta, jedan je je bitnih zaključaka donesenih u petak za vreme posete Skoplju komesara EU za proširenje Štefana Filea, poslanika u Evropskom paralmentu Ričarda Hovita koji priprema izveštaj o Makedoniji i Jiržija Buzeka, ranijeg predsednika Evropskog parlamenta. Osim toga, dogovoreno je da se poslanici opozicije vrate u Parlament, da odmah nakon lokalnih počnu razgovori o vanrednim parlamentarnim izborima.\nTime je okončana politička kriza koja je potresala zemlju u protekla dva meseca, počevši od 24 decembra, kada su poslanici opozicije bili otstranjeni iz sale Sobranja od strane obezbeđenja, u trenucima kada su blokirali donošenje budžeta za ovu godinu. Od tada oni u znaku protesta ne učestvuju u radu Sobranja i traže vanredne parlamentarne izbore.\nNa razgovorima u petak je postignut dogovor i o formiranju komisije koja će utvrditi šta se dešavalo tog 24. decembra u Sobranju.\nEvropska trojka je imala najpre odvojene susrete sa liderima vladajućih i opozicionih partija, a na kraju i zajednički sastanak sa svim političkim akterima kod predsednika države Gjorga Ivanova.\n“Moram izraziti zadovoljstvo zbog pozitivnog odnosa lidera vlasti i opozicije, što su konačno omogućili da se evropska agenda vrati na dnevni red u Makedoniji. Zahvaljujem na učešću članovima EU, Evropske komisije i Evropskog parlamenta, koji su zaista uložili mnogo napora. Pokazali su da Makedonija i u ovakvim trenucima ima prijatelje koji misle na njenu budućnost”, rekao je predsednik Ivanov nakon razgovora.\nPoslanik Evropskog parlamenta Hovit je saopštio kako je dogovoreno i da Vlada mora da obnovi razgovore sa Udruženjem novinara Makedonije, koje je prekinulo dijalog zbog toga što su 24. decembra novinari bili odstranjeni iz sale gde se održavaju sednice parlamenta.\n“Zadovoljni smo što su politički lideri pokazali političku odgovornost i omogućili postizanje dogovora kojim će se obnoviti funkcionisanje institucija i nastaviti konstruktivni rad na evroatlantskoj integraciji, što je u najboljem interesu zemlje i naroda. Nadamo se da će se dogovoreno implementovati, čime će se zemlja vratiti na putu ka evrointegracijama, intenziviraće se process reformi, a Evropski parlament i Evropska komisija će moći da nastave sa izradom izveštaja o zemlji”, rekao je Ričard Hovit.\nOn je još istakao da će se nakon lokalnih izbora pristupiti izbornim reformama, uključujući i birački spisak, čime će biti obuhvaćene i preporuke iz Izveštaja OEBS-a sa prošlih izbora.


„Sve ima svoje granice“: Ambasador Rusije o postupcima Amerike i NATO - 15.01.2022, Sputnik Srbija\n„Sve ima svoje granice“: Ambasador Rusije o postupcima Amerike i NATO\nPregovori Rusije sa Amerikom i NATO za sada nisu dali rezultate, a njihov nastavak zavisi od odgovora na ruske predloge, rekao je ruski ambasador u Vašingtonu... 15.01.2022, Sputnik Srbija\nOn je dodao da je Rusija spremna da razmotri predloge druge strane.„Što se tiče situacije u Ukrajini to pitanje nije bilo deo agende rusko-američkih razgovora u Ženevi, a na sastanku sa predstavnicima NATO je usput pomenuto“, dodao je ambasador.Antonov je konstatovao da se posle raspada SSSR situacija po pitanju bezbednosti u Evropi drastično pogoršala.Za Rusiju su neprihvatljivi napori NATO da pod svoj kišobran stave bivše sovjetske republike jer to vodi razmeštanju raketnih sistema i drugog naoružanja koje predstavlja direktnu pretnju našoj zemlji, dodao je diplomata.Kao rezultat toga višestruko će se povećati rizici od eskalacije i direktnog vojnog sukoba u regionu i van njega, ocenio je on.Podsetimo, Moskva je u decembru uputila Vašingtonu i njegovim saveznicima nacrt sporazuma o bezbednosnim garancijama. Dokument, između ostalog, uključuje odredbe o međusobnom nerazmeštanju raketa srednjeg i kratkog dometa u međusobnom dometu, odustajanje daljeg širenja NATO-a na račun bivših sovjetskih republika i o smanjenju broja vojnih vežbi. U Briselu je u sredu održana sednica Saveta Rusija-NATO koji je bio nastavak rusko-američkih pregovora o bezbednosnim garancijama održanim 9-10. januara u Švajcarskoj.\nrusija, politika, nato, pregovori, amerika, istok, širenje nato-a, rusija – politika\n20:43 15.01.2022 (Osveženo: 20:56 15.01.2022)\nPregovori Rusije sa Amerikom i NATO za sada nisu dali rezultate, a njihov nastavak zavisi od odgovora na ruske predloge, rekao je ruski ambasador u Vašingtonu Anatolij Antonov.\n„Treba priznati da razgovori sa SAD i NATO održani prošle nedelje za sada nisu dali suštinski rezultat. Očekujemo od Vašingtona i Brisela pisani odgovor na nacrt sporazuma. Na osnovu toga ćemo doneti odluku o svrsishodnosti daljeg zajedničkog rada“, rekao je ruski diplomata za časopis „Njuzvik“.\nOn je dodao da je Rusija spremna da razmotri predloge druge strane.\n„Što se tiče situacije u Ukrajini to pitanje nije bilo deo agende rusko-američkih razgovora u Ženevi, a na sastanku sa predstavnicima NATO je usput pomenuto“, dodao je ambasador.\nAntonov je konstatovao da se posle raspada SSSR situacija po pitanju bezbednosti u Evropi drastično pogoršala.\n„Pet talasa proširenja NATO doveli su do toga da su danas jedinice Alijanse došle tik do naših granica. Nastavak prodora Severnoatlantskog pakta na Istok jedna je od glavnih pretnji po nacionalnu bezbednost Rusije“, rekao je on u intervjuu koji je na sajtu objavila ruska ambasada.\nZa Rusiju su neprihvatljivi napori NATO da pod svoj kišobran stave bivše sovjetske republike jer to vodi razmeštanju raketnih sistema i drugog naoružanja koje predstavlja direktnu pretnju našoj zemlji, dodao je diplomata.\nKao rezultat toga višestruko će se povećati rizici od eskalacije i direktnog vojnog sukoba u regionu i van njega, ocenio je on.\n„Sve ima svoje granice, mi smo, izgleda, na ivici ambisa“, zaključuje Antonov.


Ubrzani kurs nemačkog jezika • Ibis Creative Kragujevac\nPočetna - Kursevi stranih jezika - Kursevi nemačkog jezika - Ubrzani kurs nemačkog jezika\nUbrzani kurs nemačkoj jezika u našem Centru za obrazovanje Ibis Creative, školi stranih jezika, je osmišljen tako da uz maksimalnu optimizaciju vremena, uz adekvatnu metodiku nastave i stručnu literaturu, savladate nemački jezik u što kraćem roku.\nUbrzani kursevi se razlikuju od standardnih po uvećanom broju časova na mesečnom nivou. Ovi kursevi su takođe idealni za Vas ukoliko je potrebno da u što kraćem vremenskom periodu aktivirate novo ili obnovite nekadašnje znanje. Veliko iskustvo predavača u radu na ovoj vrsti kurseva i brojni uspešni rezultati ostvareni prilikom polaganja međunarodno priznatih ispita pokazuju efikasnost ovakvog načina rada. Pored osnovne literature, koristimo niz vizuelnih i zvučnih sadržaja kao i dodatni nastavni materijal kako bi polaznici stekli potpun doživljaj prilikom učenja stranog jezika. Na kraju odslušanog i završenog kursa, polaznici polažu završni test i po položenom testu dobijaju sertifikat.\nZašto ubrzani kurs nemačkog jezika:\nAktiviranje prethodnog pasivnog znanja\nLiteratura: Menschen, Schritte International, Sicher, Mittelpunkt


ZAKON O REGISTROVANOM PARTNERSTVU: Srbija se obavezala da ozvaniči istopolne zajednice do oktobra 2019. godine. Bilo bi predviđeno da registrovani partneri uživaju sva zakonom određena prava iz penzijskog, zdravstvenog i socijalnog osiguranja kao i supružnici u braku\nSrbija ima obavezu da donese Zakon o registrovanom partnerstvu između osoba istog pola do oktobra 2019. godine. To je predviđeno Akcionim planom za primenu strategije prevencije i zaštite od diskriminacije za period od 2014. do 2018. godine ("Sl. glasnik RS", br. 107/2014), ali sa pisanjem ovog zakona nije se ni počelo, a radna grupa nije ni osnovana. Pravnici navode da gej osobe nemaju brojna zakonska prava – počev od prava na nasleđivanje, pa do prava na zaštitu od nasilja u porodici. Predstavnici LGBT organizacija kažu da oni koji žele "papir" kao dokaz ljubavi brakove sklapaju u nekoj od evropskih zemalja. Ta dokumenta, međutim, Srbija – ne priznaje.\nJovanka Todorović iz Centra za promociju ljudskih prava LGBT osoba "Gejten" podseća da je civilni sektor napisao Nacrt zakona o registrovanim istopolnim zajednicama još 2010. godine. Ovaj nacrt ne predviđa mogućnost da osobe istog pola stupe u brak, jer je brak između pripadnika istog pola zabranjen Ustavom, a ovim zakonskim aktom nije predviđeno ni usvajanje dece. Zakonom je predviđeno da registrovani partneri uživaju sva zakonom određena prava iz penzijskog, zdravstvenog i socijalnog osiguranja kao i supružnici u braku.\nOna je istakla da Evropska unija ni na jedan način ne uslovljava ulazak Srbije u porodicu evropskih naroda usvajanjem zakona o registrovanom partnerstvu. Međutim, s obzirom na to da je više od dve trećine zemalja članica Saveta Evrope zakonima regulisalo ovu oblast, neregulisanje se smatra kršenjem prava LGBT zajednice. Ona dodaje da važnu prekretnicu u legalizaciji istopolnih zajednica predstavlja presuda Evropskog suda za ljudska prava iz 2015. godine, koji je u slučaju "Olijari i drugi protiv Italije" presudio da Italija krši Član 8 Evropske konvencije o ljudskim pravima, jer ne pruža bilo koji oblik pravnog priznanja istopolnim parovima.


Novi udar na džepove građana: Poskupljenje gasa od 1. novembra!\nVeleprodajna cijena prirodnog gasa za distributivna privredna društva na području Federacije BiH /FBiH/, počevši od 1. novembra, iznosiće 820 KM za 1 000 standardnih metara kubnih, odnosno 0,82 KM po metru kubnom bez PDV-a, odlučila je danas federalna Vlada.\nVlada FBiH dala je danas na sjednici saglasnost na odluku Nadzornog odbora "BH-gas" Sarajevo o novoj cijeni prirodnog gasa.\nU obrazloženju odluke se ističe da je došlo do značajnih promjena nakon što je utvrđena važeća veleprodajna cijena prirodnog gasa, te da postoji realan osnov za njenu korekciju, saopšteno je iz federalne Vlade.\nVlada je na današnjoj sjednici utvrdila Prijedlog izmjena i dopuna Zakona o Željeznicama FBiH, jer je neophodno usaglašavanje ovog zakonskog akta sa zakonima o javnim preduzećima i o privrednim društvima, te Zakonom o željeznicama na nivou BiH.\nVlada je donijela i odluku o listi esencijalnih lijekova neophodnih za osiguranje zdravstvene zaštite u okviru standarda obaveznog zdravstvenog osiguranja u FBiH.\nPovodom Izvještaja Komisije za reviziju svih budžetskih korisnika, Vlada FBiH danas je donijela tri zaključka, uključujući i onaj kojim se uvodi moratorijum na isplatu prekovremenog rada u svim institucijama FBiH.\nUveden je i moratorijum na isplatu naknada članovima komisija i radnih tijela koja su formirana odlukama institucija FBiH, osim onih čije je osnivanje predviđeno zakonom.\nKako je zaključeno, po automatizmu u penziju moraju ići svi zaposleni u institucijama FBiH koji su za to ispunili uslove, a za provođenje ovog zaključka odgovorni su rukovodioci organa u kojem su ovi radnici zaposleni.\nRasprava o Izvještaju Komisije biće nastavljena i na sljedećoj sjednici federalne Vlade


Zapadne zemlje zabrinute zbog talibanske represije u Afganistanu\nSjedinjene Američke Države i grupa zapadnih zemalja, uključujući Njemačku, Francusku i Veliku Britaniju, izrazile su zabrinutost zbog prijavljenih ubistava i nestanaka bivših pripadnika afganistanskih snaga bezbjednosti nakon što su talibani preuzeli vlast u avgustu.\nU zajedničkom saopštenju, 21 država plus Evropska unija pozvale su se na izvještaje o ubistvima i nestancima koje su dokumentovale međunarodne organizacije Human Rights Watch i drugi.\n"Podvlačimo da ove navodne akcije predstavljaju ozbiljne povrede ljudskih prava i da su u suprotnosti sa najavljenom amnestijom talibana", navodi se u saopštenju koje je objavilo njemačko ministarstvo spoljnih poslova.\n"Prijavljeni slučajevi moraju biti istraženi brzo i na transparentan način, a odgovorni moraju biti procesuirani", navodi se u saopštenju.\nU izvještaju koji je Human Rights Watch objavio 30. novembra, navodi se više od 100 pogubljenja i otmica bivših zvaničnika afganistanske vlade otkako su talibani preuzeli kontrolu nad zemljom.\nPortparol ministarstva unutrašnjih poslova u talibanskoj vladi Sayed Khosti odbacio je optužbe za ubistva iz odmazde, rekavši da nisu predstavljeni nikakvi dokazi.\n"Ako postoje dokazi, trebalo bi ih podijeliti sa nama", rekao je on u video izjavi, ukazujući na opštu amnestiju koju je objavila talibanska vlada.\n"Imali smo nekoliko pojedinačnih slučajeva ubistava bivših članova vlade, ali to je bilo zbog privatnog neprijateljstva i uhapsili smo one koji su umiješani", dodao je talibanski zvaničnik.\nSuočeni sa dubokom ekonomskom krizom nakon naglog povlačenja strane pomoći, talibani su apelovali na međunarodnu podršku kako bi spriječili humanitarnu katastrofu u kojoj se više od polovine stanovništva suočava sa glađu tokom zime.\n"Nastavićemo da ocjenjujemo talibane po njihovim djelima", navodi se u zajedničkom saopštenju zapadnih zemalja.\nSaopštenje su objavile Evropska unija, Australija, Belgija, Bugarska, Kanada, Danska, Finska, Francuska, Njemačka, Japan, Holandija, Novi Zeland, Sjeverna Makedonija, Poljska, Portugal, Rumunija, Španija, Švedska, Švajcarska, Velika Britanija, Ukrajina i SAD.


Odluke Vlade Zeničko-dobojskog kantona sa 34. sjednice\n14. Septembra 2011. Arhiva Visoko.co.ba\nVlada Zeničko-dobojskog kantona pod predsjedavanjem premijera Fikreta Plevljaka, na jučer održanoj sjednici raspravljala je o Informaciji koja govori o stanju u oblasti branilačko-invalidske zaštite, a u kojoj je dat pregled stanja u oblasti zaštite branilaca i članova njihovih porodica na području kantona. Iz pomenute Informacije vidljivo je da su na području našeg kantona branioci, porodice šehida i poginulih boraca, ratni vojni invalidi i članovi njihovih porodica ostvarili brojna prava po raznim osnovama, ali je činjenica da ove kategorije stanovništva, dijeleći sudbinu ostatka populacije u FBiH, imaju i dalje nisku stopu zaposlenosti te jednim dijelom neriješeno stambeno pitanje. Ova Informacija bit će na jednoj od narednih sjednica razmatrana i na Skupštini kantona.\nMinistarstvo za rad, socijalnu politiku i izbjeglice sačinilo je Izvještaj o namjenskoj potrošnji sredstava u prvom polugodištu 2011. godine, koji je Vlada prihvatila. Prema ovom Izvještaju, najveći transferi od januara do kraja juna ove godine upućeni su ka najosjetljivijim populacijama: porodiljama – 3,5 miliona KM, zatim za smještaj osoba u stanju socijalne potrebe u ustanove socijalne zaštite – 2,1 milion KM, a za dodatak na djecu – 1,6 miliona KM. Na ovoj sjednici također je odobrena redovna tranša za finansiranje Dnevnog centra za djecu s posebnim potrebama u Maglaju za period oktobar-decembar 2011. godine u iznosu od 33.761 KM. Odobreno je i 10.000 KM za prijevoz učenika iz povratničkih naselja sa područja Općine Sokolac.\nVispak plasirao na tržište novu instant kafu Viscafe


Prisustvovali su predstavnici dvadesetak NVO iz Bijelog Polja i Rožaja i predstavnici obiju lokalnih uprava. Dnevni red se sastojao iz:\ndiskusije na temu održanog treninga,\nanalize kvaliteta trenutne saradnje civilnog sektora i lokalne uprave u Bijelom Polju i\nprijedloga za unaprijeđenje saradnje koji će biti ponuđeni Opštini Bijelo Polje u vidu zaključaka.\nSaradnja lokalne uprave i građana, odnosno organizacija civilnog društva je tema koja predstavlja srž projekta Lokalne koalicije za razvoj zajednice. U crnogorskim opštinama postoje dugo godina razvijani mehanizmi saradnje, koji su imali svoju evoluciju – umnogome paralelnu razvoju lokalnog civilnog sektora. Trenutno stanje je produkt godina djelovanja mehanizama saradnje i socio-ekonomske situacije koja diktira kapacitet lokalnih administracija i motivaciju za građane da, pored svakodnevnih obaveza, budu aktivni kroz organizacije civilnog društva.\nOcjenjeno je da postoji razvijena saradnje između lokalne upravi i civilnog sektora, i da je u mnogim oblastima veoma dobra. Postoji i razvijen pravni sistem u vidu Zakona i opštinskih propisa koji omogućava sarandju. Civilni sektoru Bijelom Polju je aktivan i razvijen (60ak NVO je preregistrovano prema novom Zakonu o NVO – i aktivno ), ali prolazi kroz poteškoće vezane za finansiranje, promjenu fokusa donatora, promjene prioriteta za rješavanje problema i nedostatak solidne osnove za dugoročan rad. Postoje određena inicijative i mreže, poglavito pokretane iz Podgorice, koje otvaraju mogućnosti za bolju saradnju unutar sektora i dalje razvijanje kapaciteta NVO i omogućavanje većem broju organizacija da budu aktivne i da angažuju kapacitete građana koji imaju volju da rade, a ne mogu svi profesionalno a se bave NVO radom. Mnoge MVO nemaju osnovne uslove: kancelariju, internet konekciju itd. Takođe je ocijenjeno da postoji volja i kapacitet za saradnju, kao i prostor za poboljšanje za šta su odgovorne obje strane.\nOpština Bijelo Polje ima razvijen sektor za evropske projekte koji je ocijenjen kao najuspješniji u Crnoj Gori i koji pruža podršku NVO sektoru za uključenje u projekte. Formirana je i Kancelarija za saradnju sa NVO kao tehničko tijelo za podrčku Savjetu za saradnju sa NVO, koja će uobličiti postojeće modele saradnje i raditi na njihovom razvoju. U toku je i opštinski Konkurs za dodjelu sredstava NVO sa fondom od 40000€, na koji je prijavljeno 60ak projekata.\nKao moguće mjere, odnosno ideje za unaprijeđenje saradnje, predloženo je:\nobjedinjavanje kontakata i drugih podataka o postojećim NVO u Opštini Bijelo Polje na jednom mjestu – u Kancelariji za saradnju sa NVO, i redovno ažuriranje\ndostupnost pomenute baze podataka svim opštinskim službama koje imaju kontakt sa građanima odnosno civilnim sektorom, i ciljano informisanje potencijalno zainteresovanih za pojedine inicijative Opštine\ndorada kriterijuma o postupku dodjele opštinskih sredstava (prezahtjevno za postojeće NVO) i izbora predstavnika NVO u komisiju\nusvajanje odluke o opredjeljivanju 1% ukupnog budžeta za rad NVO, što bi omogućilo prave i „velike" projekte i bilo u korist razvoja i afirmacije grada, a ne vid socijalne pomoći kao dosad\nautomatsko obezbjeđivanje ko-finansiranja za projekte NVO iz opštinskog budžeta\nrasteretiti budžet od plaćanja prostorija za 6 organizacija osoba sa invalididtetom u iznosu od 700€ mjesečno – prebaciti na teret Fonda za profesionalnu rehabilitaciju\npoboljšanje komunikacije unutar NVO sektora – putem zajedničkog Facebook profila.\nZaključci će biti dodatno usaglašeni sa svim učesnicima Okruglog stola i drugim zainteresovanim NVO i predloženi na usvajanje kao zajednička platforma i ponuda i Opštini da u toku trajanja projekta Lokalne koalicije za razvoj zajednice formalizuje sličan dokument za naredni period.


Novi investicioni ciklus: Ulaganje od infrastrukture, do nataliteta – SveVesti.net\nNovi investicioni ciklus: Ulaganje od infrastrukture, do nataliteta\nPetogodišnji investicioni plan od 10 milijardi evra biće usmeren na nekoliko nivoa, objasnio je Vučić na TV Prva.\nPored infrastrukture, za koju se već sada traži 14,6 milijardi, rešavaće se i kanalizacija i vodovod u Srbiji.\nOn je objasnio da su putna, železnička, avio infrastruktura od velikog značaja za građane.\nPored toga predviđeno je ulaganje u zdravstvo, kao i za mlade bračne parove i dodatne mere pronatalitetne politike.\nVučić je napomenuo i da je u prvih 7 meseci rođeno 563 više dece nego prošle godine, što je oko 1000 dece više na godišnjem nivou, a to je za nas uspeh.\nU celoj centralnoj Srbiji zabeležen je rast nataliteta, a samo minimalni pad u Vojvodini.\nNajavio je pomoć države za četvrto dete, kao i za prvo kao i za prvo dete, a dosadašnja pomoć biće trostruko povećana.\nDeo investicionog plana odnosiće se i na inovativne tehnologije, a milijarda evra predviđena je za infrastrukturu za naučno tehnološke centre, rekao ej Vučić.\nOn je najavio da će se u decembru 2021 ići brzim vozom do Novog Sada 27 minuta, a sporim 35 minuta.\nTo je ogromna stvar i napredak za Srbiju, ocenio je predsednik i istakao da građani već sada osećaju boljitak, a tek će ga osećati ubuduće.\nOn je rekao da se na poboljšanju standarda stalno radi i da ovo sve to znači.\n„Svaka stopa rasta, veći prihodi u budžetu biće veće plate i penzije, zato će i ove godine lekari i medicinske sestre dobiti veće plate, i one neće biti uvećane za manje od 10 posto“, rekao je Vučić.\nTo su velika povećanja, napomenuo je on i najavio takođe da će minimalac verovatno biti uvećan na oko 30 000 dinara.\nGovoreći o aerodromu u Nišu, rekao je da je bilo mnogo zloupotreba.\n“Što danas niko ne govori da imamo najveći broj letova i putnika? Radili smo u interesu Nišlija. Jačaćemo i dalje taj aerodrom, kao i Lađevce”, rekao je Vučić.\nNa konstataciju novinara da je u Nišu bilo protesta, kao i da danas mnogi komentarišu i promene na bazenu na Dorćolu, on kaže: “Ne znam kakve to veze ima sa svim ovim. Neko je verovatno loše upravljao bazenom, sada će neko upravljati bolje”.\nKako je dodao, sada se radi sa kineskim partnerima pruga Beograd-Niš-Preševo na kojoj će brzina biti 160 km na sat, kao i Valjevo-Vrbnica, na granici sa Crnom Gorom.\n“Ogroman je novac u pitanju. Za deset dana, posle 75 godina, pri čemu su svi govorili da neće biti tog puta, mi 18. avgusta otvaramo put Obrenovac-Čačak. Uložili smo stotine miliona evra u puteve, završavamo sve to, to je velika radna pobeda na radost svakog građanina a najveći problem je to što će deset dana biti gužva”, kaže Vučić.\nDo 18. decembra biće završen put Surčin-Obrenovac, a završava se kompletan auto-put ka Bugarskoj, i on će, zbog problema sa klizištima i drugim problemima, biti otvoren u oktobru.\n“Završavamo Y krak na severu Srbije, to je 26 kilometara, u toku ove godine. Do marta uz sve probleme završavamo put Batočina-Kragujevac a za mesec dana počinje izgradnja Moravskog koridora za koje mnogi iz opozicije kažu da nam ne treba. Dobro je da građani to čuju da im oni nikad ne bi izgradili. A mi hoćemo – to je srce Srbije, najnaseljeniji deo Srbije ne računajući Beograd”, rekao je Vučić.\nPrevious Dinar ponovo obara rekord, kurs 117,7113\nNext Đorđević: Očekujem značajno povećanje minimalca\nNju Delhi: Srušila se zgrada, petoro poginulo\nVolvo počinje da prodaje električni SUV\nSAD podržavaju Bugrasku akciju protiv ruskih špijuna\nSvetosavska akademija u Budimpešti


MEĐUNARODNI DAN BORBE PROTIV HOMOFOBIJE Prvi put javne akcije podrške LGBT osobama van Beograda\n17.05.2017. 11:44 > 11:53\nRazvijanjem zastave duginih boja na svojoj zgradi, Zaštitnik građana je i ove godine obeležio Međunarodni dan borbe protiv homofobije, bifobije i transfobije.\nKako je saopšteno iz kabineta zaštitnika, osobe drugačije seksualne orijentacije i rodnog identiteta i dalje su izložene različitim oblicima kršenja prava, socijalnoj isključenosti i nasilju.\nDanašnja sednica Saveta za rodnu ravnopravnost Zaštitnika građana posvećena je stanju ljudskih prava LGBTI osoba i problemima sa kojima se suočavaju u Republici Srbiji.\nU Beogradu je održan manji protest ispred policijske stanice\nUprkos unapređenju zakonodavnog okvira, LGBTI osobe su izložene fizičkom i psihičkom nasilju, zlostavljanju, isključivanju i diskriminaciji. Stereotipi i predrasude prate svakodnevni život LGBTI osoba i otežavaju uživanje ljudskih i građanskih prava u punoj meri, navodi se u saopštenju.\nKrivična prijava protiv maloletnika zbog brutalnog prebijanja transrodne osobu u centru Beograda\nIzgovorio je: "Ne mogu da verujem da trandža kupuje picu" i napravio HAOS u centru Beograda\nTRANSRODNA PEVAČICA DOŽIVELA DRAMU U BEOGRADU Pijani momci su me vređali, psovali i napali!\nZamenica zaštitnika građana, Gordana Stevanović istakla je da seksualno obrazovanje koje će deci i učenicima na prilagođen način prikazati seksualnu i rodnu raznovrsnost i podsticati razbijanje stereotipa i dalje nije uvedeno.\n- Mladim LGBTI osobama prilikom otkrivanja njihove seksualne orijentacije i rodnog identiteta, ili onima koji su morali da napuste svoje domove jer su ih porodice odbacile, ne stoje na raspolaganju servisi i usluge podrške, neophodne za prevazilaženje posebno osetljivog položaja u kome se nalaze - navodi Stevanović.\nZaštitnik građana poziva organe javne vlasti da intenziviraju napore na obezbeđivanju pune sigurnosti i fizičkog i psihičkog integriteta osoba drugačije seksualne orijentacije i rodnog identiteta, uspostavljanju dosledne nulte tolerancije prema nasilju kojem su LGBTI osobe izložene.\nNeophodno je takođe intenzivirati napore na uvođenju i stalnom sprovođenju aktivnosti kojima će se podići svest građana, posebno mladih, o seksualnoj i rodnoj različitosti i pravu na slobodno izražavanje svog seksualnog i rodnog identiteta, dodaje se u saopštenju.\nPo prvi put se u šest gradova u Srbiji obeležava ovaj Međunarodni dan\nZajedničkim akcijama organizacije ''Labris'', državnih institucija i lokalnih organizacija civilnog društva danas se u Beogradu i, po prvi put, u još šest gradova obeležava ovaj dan.\nU ovih sedam gradova funkcionišu ''Lokalne mreže za prevenciju diskriminacije i podršku LGBT osobama'' u kojima ravnopravno učestvuju LGBT udruženja i predstavnici državnih institucija - policije, tužilaštva, gradske uprave, centara za socijalni rad... koje prate i reaguju na slučajeve diskriminacije ove manjinske grupe.\nKoordinatorka iz organizacije ''Labris" koja realizuje projekat ''Umreženi za poboljšanje položaja LGBT osoba u Srbiji" Jelena Vasiljević rekla je da se Međunarodni dan borbe protiv homofobije prvi put ove godine obeležava javnim akcijama izvan Beograda.\nU organizaciji akcija u sedam gradova, pored ''Labrisa'', učestvovale su lokalne organizacije civilnog društva ''Gayten LGBT'', ''Haver Serbia'', ''Više od pomoći'', ''As centar'', ''Urban in'', ''Izađi'', ''Novosadski humanitarni centar'', ''Crvena linija'', ''ŽMIG'', ''Nova +'', ''Grupa za decu i mlade Indigo'', ''Kolektiv Niš'', ''Alternativni krug'', ''Romsko srpsko prijateljstvo Stablo'', ''Romski informativni centar'' i ''Stav+''.


Tanjug 26. maja 2022. 15:31\nMOSKVA – Kijev se udaljava od prvobitnog koncepta sporazuma između Rusije i Ukrajine, izjavio je danas ruski ministar spoljnih poslova Sergej Lavrov.\n„Kijev se udaljava od koncepta koji je prvobitno promovisao“, izjavio je Lavrov, komentarišući ideju da se formira radna grupa o Ukrajini u kojoj bi učestvovao bivši generalni sekretar NATO-a Anders Fog Rasmusen, prenose RIA Novosti.\nLavrov je podsetio da je prvobitni koncept „bio da postoji jedinstven sporazum koji bi sadržao obaveze Ukrajine da ne ulazi u blokove, da ne poseduje nuklearno oružje i da garantuje neutralan status”.\nKoncept je sadržao i odredbu da će „istovremeno, zemlje garanti u istom sporazumu uvažavati bezbednosne interese Ukrajine, Ruske Federacije i drugih zemalja ovog regiona“, navode RIA Novosti.\n„Ako je Rasmusen pozvan da da neke garancije u uskom krugu zapadnih sponzora ukrajinskog režima, a onda pokuša da to predstavi Ruskoj Federaciji, onda je to ćorsokak“, naveo je Lavrov, prenose RIA Novosti.\nNorveška: Sajber napadi na privatne i javne institucije\nOd procedure zavisi kada će TU biti na vladi


Štraheov pad – moli za donacije – Krstarica\nŠtraheov pad – moli za donacije\nBEČ – Korupcionaška afera „Ibica“ i brojna suđenja, kao i neuspeli povratak na političku scenu kod Hajnc-Kristijana Štrahea ostavili su očigledno duboke tragove i u finansijama bivšeg lidera Slobodarske partije Austrije (FPO) i nekadašnjeg vicekancelara.\nŠtrahe se, preko svog fejsbuk profila, obratio građanima i zamolio za pomoć, tvrdeći da se nalazi pred „finansijskim i egzistencijalnim krahom“.\n„Više od dve i po godine sam izložen istrazi Tužilaštva za privredni kriminal i korupiju i Tužilaštva, koje me dovelo na rub egzistencije. Molim vas za ličnu podršku, pomoć i donacije kako bi moje ogromne advokatske troškove mogao osigurati u cilju odbrane od lažnih optužbi“, napisao je on.\nMeđutim, porodica Štrahe nije bez primanja, pošto njegova supruga Filipa kao narodni poslanik zarađuje više od 9.000 evra mesečno.\nInače Štrahe je optužen da je iz partijske kase FPO uzimao sredstva za finansiranje privatnih troškova.\nTako je plaćao iz partijske kasne račune iz prodavnica, restorana, čistačicu, igrice za mobilni telefon, održavanje bazena, ali i kazne za nepropisno parkiranje i troškove svoje dece.\nŠtrahe je zbog afere „Ibica“, vezane za video snimke sa jednog odmora na Ibici gde je lažnoj nećaki jednog ruskog milijardera obećao državne poslove za finansijsku podršku FPO, ali uz zaobilaženje revizorske ustanove, morao maja 2019.da podnese ostavku na sve političke funkcije.


Opština Sopot - Wikipedia\n(Preusmjereno sa Gradska opština Sopot)\nZa opštinu u Bugarskoj, v. Opština Sopot (Bugarska).\nOpština Sopot u Srbiji\nOpština Sopot u Beogradu\n19 771 ha\n4 434 ha\n20 192 st.\nŽivorad Milosavljević (Grupa građana)\nOpština Sopot je beogradska opština. Zauzima površinu od 27.075 ha, na kojoj živi oko 20.000 stanovnika.\nIme Sopot je staroslovenskog porekla i znači - „izvor ili voda koja se obrušava“. Varoš Sopot nastala je usred sela Ropočeva i prvi put se pominje u Langerovoj karti sa početka XIX veka, gde su ucrtani Ropočevo i Sopot kao posebna sela. U sastavu beogradskih opština je od 1956.\nPogled na novi deo Sopota\nDan opštine Sopot je 2. jul, dan formiranja Kosmajskog partizanskog odreda. Predsednik opštine od 1989. godine je Živorad Milosavljević.\nJedno od najlepših mesta u Sopotu je obližnje selo Nemenikuće. Naziv je dobilo za vreme ropstva Srbije pod Turcima. Prolazeći pored predela knez Miloš je ugledavši selo spaljeno od strane Turaka rekao „Nema ni kuće!" i tako dobi naziv.\nCrkva u Nemenikuću je veoma stara. U njoj je Arsenije Čarnojević poslednji put sa ove strane Save pričestio Srbe kada je bila Velika seoba Srba. Njegov brat Jovan je ostao ovde i skoro svi Jovanovići u Nemenikuću i široj okolini potiču od njega.\nU Sopotu ima više sportskih klubova. Fudbalski klub „Sopot“, „vukovi sa Kosmaja“, igra u trećoj srpskoj ligi, dok kadeti igraju u drugoj.\n↑ Žika Milosavljević 24 godine na čelu Sopota („Večernje novosti“, 30. novembar 2013)\nOpština Sopot na Wikimedijinoj ostavi\nZvanična strana opštine Sopot\nOva stranica je zadnji put izmijenjena 16:48, 28 april 2020.


RTCG - Radio Televizija Crne Gore - Nacionalni javni servis :: Politika :: Funkcionalnost države zajednički interes\n15. 01. 2021. 18:22 >> 08:29 47\nBez institucija i njihovog razvoja, nema ni demokratskog ni ekonomskog napretka zemlje, navodi se u zajedničkom saopštenju predsjednika Crne Gore Mila Đukanovića, predsjednika Skupštine Alekse Bečića i premijera Zdravka Krivokapića.\nNavodi se da su Đukanović, Bečić, Krivokapić i Abazović na sastanku, koji je inicirao premijer, razgovarali o pitanjima koja su nacionalno važna i za vlast i za opoziciju, i za sve građane Crne Gore.\nNa sastanku su, kako se navodi u zajedničkom saopštenju Predsjednika Crne Gore, Predsjednika Skupštine i Predsjednika Vlade, razmotrena pitanja koja se tiču funkcionalnosti države, institucija i njihovog daljeg razvoja, “bez čega nema ni demokratskog ni ekonomskog napretka zemlje.”\n“Iskazana je spremnost da se taj interes slijedi kao zajednički nacionalni interes i unapređuje zajednička odgovornost prema potrebi daljeg razvoja Crne Gore kao evropskog društva, kvalitetnijeg životnog standarda i slobode pojedinca”, kaže se u saopštenju.\n“Iskazana je spremnost da se većom inicijativnošću za saradnju i konstruktivnošću u dijalogu unapređuju i stvaraju uslovi da imamo model kohabitacije, koji će voditi efikasnijem funkcionisanju vlasti i doprinositi kvalitetnijem legitimisanju Crne Gore i njene demokratije u međunarodnoj javnosti”, zaključuje se u zajedničkom saopštenju.\nMilo Đukanović Zdravko Krivokapić


Stručno vođenje kroz izložbu „Kotoko konjanici, čuvari duše”\nPraznični programi za sve uzraste u Muzeju afričke umetnosti!\nStručno vođenje kroz izložbu „Kotoko konjanici, čuvari duše” & kreativna radionica za mališane\nSubota, 4. januar 2014. u 4 popodne\nNedelja, 12. januar 2014. u 12 časova\nViše od tri stotine eksponata na izložbi „Kotoko konjanici, čuvari duše” biće inspiracija mališanima da oblikuju svoja umetnička dela – figure konjanika u glini - na radionici koju vodi Milica Josimov. Za to vreme, autorka izložbe Marija Ličina predstaviće ostalim posetiocima region jezera Čad kroz činjenice i mitove o drevnoj kulturi Sao i tradicije i umetnost naroda Kotoko.\nNa izložbi “Kotoko konjanici, čuvari duše” prikazani su talismani afričkog naroda Kotoko, liveni u bronzi u vidu minijaturnih figura konjanika, dimenzija od samo par santimetara. Ovi talismani, poznati pod nazivom „Kotoko konjanici”, nošeni su kao privesci na ogrlicama i narukvicama i imali su važnu ulogu da zaštite dušu čoveka od ćudljivih duhova kojima su pripisivane gotovo sve loše okolnosti u životu.\nPromotivna cena ulaznica je 100 dinara po osobi (svi uzrasti)


Подунавске општине кроз филмску индустрију могу да остваре профит | Golubac\nPomoćnik ministra u Ministarstvu regionalnog razvoja i lokalne samouprave Saša Mogić rekao je danas da je za filmsku industriju od velikog značaja podunavska regija, ali da i gradovi i opštine moraju da urade sve što je neophodno kako bi se našli na mapi filmskih producenata koji iznajmljuju lokacije za snimanje u našoj zemlji.\n“Srpska filmska asocijacija se obratila Ministarstvu sa molbom za podršku u procesu ostvarivanja saradnje sa lokalnim vlastima i utvrđivanja nadležnosti za iznajmljivanje lokacija i cenovnika. Ministarstvo regionalnog razvoja i lokalne samouprave je u ovome prepoznalo značaj za razvoj lokalne ekonomije i uputilo pismo gradonačelnicima kojim preporučuje saradnju, kako bi se maksimalo olakšalo da podunavske opštine iskoriste filmsku industriju za svoj razvoj i ostvarivanje profita”, rekao je Mogić.\nOd ukupno 81 lokalne samouprave u region srpskog Podunavlja, Srpska filmska asocijacija identifikovala je u okviru projekta „Priprema Podunavlja u Srbiji za glavnu ulogu u filmovima“ 34 grada i opštine koji imaju potencijale za filmsku industriju. Pored podobnih i raznovrsnih lokacija za snimanje, procenjeno i da u tim gradovima i opštinama postoje administrativni potencijali za standardizaciju filmskih dozvola i procedura.\nSve podunavske lokacije, gradovi i opštine dobiće priliku za međunarodnu promociju, budući da će predstavnici Srpske filmske asocijacije krajem marta ove godine učestvovati na svetskom sajmu filmskih lokacija u Los Anđelesu koji organizuje Međunarodna asocijacija filmskih komisija.